Pajenn:Marigo - Buez ar Saent.djvu/427 - Wikimammenn\nPajenn:Marigo - Buez ar Saent.djvu/427\nzanças dirag ar gompaignunez, hac a bligeas quement da Herodes, ma lavaras dezi goulen ar pez a garze, hac èn e roze dezi, pa vize memes an hanter eus e Rouantelez. Ar plac’h-se a yeas da gavout he mam evit gouzout petra a dlie da c’houlen ; ha dre he aly a c’houlennas penn Sant Yan-Badezour en ur plad. Herodes a gassas var an heur un officer d’ar prison gant urz da zigaç dezâ penn Sant Yan. Ec’his-se eo e echuas e vuez ar sant incomparabl-mâ, an diveza profet eus al lesen ancien, hac ar c’henta eus al lesen nevez.\nSant Yan, a behini ar vuez a so bet quer pur ha quer santel, pehini a voa santifiet abars memes beza ganet, en deus tremenet casi e oll vuez en deserz, pell dious ar bed, hac er pratiq eus ar rusta pinigen ; hac ar pec’her, goude ur vuez direglet ha criminal, ne fell quet dezàn clevet prezeg a binigen, ha dre un dallentez estrainch n’en deus quen sonch na quen desir nemet d’en em zivertissa gant ar bed ; redec a ra d’an ebatou ha d’an divertissamanchou, en em bligeont a ra etouez ar c’hompaignunezou dangerus, hac e clasq an occasionou maleürus e pere ez eo en em gollet quen alies a veich.\nAr pempet-var-nuguent a viz Even.\nBeza ez-oa e Sabapolis e Syrii ur Gouent merc’het e pehini e conter ouspen hanter-cant Leanes, pere a oa occupet da gana nos ha dez meuleudiou an Autrou Doue, ha da gontempli e vadelez hac e visericord. Ar Superiores hanvet Brieen, a oa respectabl-bras dre he\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/427&oldid=134551 »


Ulrich Friedrich Wilhelm Joachim von Ribbentrop, ganet d'an 30 a viz Ebrel 1893 hag aet da Anaon d'ar 16 a viz Here 1946, anavezetoc'h evel Joachim von Ribbentrop, a oa maodiern an aferioù estren evit an Trede Reich etre 1938 ha 1945.\nJoachim von Ribbentrop e 1938\nRibbentrop a oa bet pignet etrezek Adolf Hitler dre ma oa un den a aferioù en devoa beajet kalz gant un anaoudegezh kalz ledanoc'h eus ar bed estrenevit na oa hini forzh peseurt penn uhel Nazi. Ouzhpenn da-se e oa doujet e bed an aferioù. Prestet en devoa e di evit ar gejadenn guzh e miz Genver 1933 a lakaas Hitler war ar renk evit bezañ kañseller Alamagn. Deuet e oa da vezañ kuzulier Adolf Hitler, betek heugiñ an izili all eus ar strollad nazi. Evit tud all er strollad nazi, Ribbentrop ne oa nemet un den hep damant ha dic'houest. Fiziet e voe ennañ memestra ar post a gannadour e Court of St James (evit Rouantelezh-Unanet Breizh-Veur ha Norzhiwerzhon) e 1936 ha goude-se maodiern aferioù estren Alamagn adalek miz C'hwevrer 1938.\nMoskva, Jozef Stalin ha Ribbentrop o sinañ an emglev nann-argadiñ Nazi–Soviet\nA-raok an Eil Brezel-bed e voe unan eus ar re a savas ar Pakt dir (an emglev etre Alamagn hag Italia faskour) ha goude-se e oa deuet a-benn da sevel an emglev nann-argadiñ Nazi–Soviet, brudet evel Pakt Molotov–Ribbentrop (feur-emglev alaman-soviedel). Goude 1941, levezon Ribbentrop a oa aet war zigreskiñ kalz.\nHarzet e miz Even 1945, Ribbentrop a voe barnet e-pad Prosez Nürnberg. Tamallet e voe dezhañ bezañ e-touez ar re kiriek d'an Eil brezel-bed, ha diazezerien an Holokost. D'ar 16 a viz Here 1946 e voe ar c'hentañ den barnet ha kondaonet d'ar marv o vezañ krouget.\nAdtapet diwar « https://br.wikipedia.org/w/index.php?title=Joachim_von_Ribbentrop&oldid=1788096 »\nDernière modification le 27 Meu 2018, à 15:35\nKemmoù diwezhañ degaset d'ar bajenn-mañ d'an 27 Meu 2018, da 15:35.


Pajenn:Perrot - Bue ar Zent.djvu/423 - Wikimammenn\nPajenn:Perrot - Bue ar Zent.djvu/423\nda gentan. An tad Garnier a oa o vont da gregi enne, pa lavaras unan eus e genvreudeur d’ezan : « Ne welet ket eta ez eus aze eur mirakl ? » Hag en gwirione, an ostansouer a chome en êr hep bezan stok na stag ouz netra, el lec’h m’oa bet expozet en de ’rôk.\nRaktal an holl a gouezas d’an daoulin en eur youc’hal : « Mirakl ! Mirakl ! » Ar vrud eus ar burzud-ze a redas evel eul luc’heden ; diredek a rejod a bep tu da welet an neventi. Da der heur goude kreiste e oa en em gavet en Faverney c’houec’h-ugent den eus Vesoul, grêt peder leo hanter gante.\nSeul-vui e seller ouz an ostansouer, ha seul-vui eo anat ar mirakl ; evit hen diskouez d’an dud, eur manac’h eus a Urz sant Fransez a lak da dremen, gwech eul lienen, gwech eur vaz, gwech eul levr-oferen etre an ostansouer hag ar c’hrilh a oa a dostan d’ezan : re skler eo, n’eus nemet dorn Doue ouz e zerc’hel en e zav. D’ar meurz 27 a viz mae, dek mil den o deus gallet tremen dre an iliz ha gwelet ar burzud. Evit digemer an ostansouer, pa vije plijet gant Doue achui ar mirakl, ar venec’h o devoa savet eun dôl gant eul levr oferen, eur c’horporal warnezan.\nWar-dro dek heur, pa oa person Menoux o lavaret an oferen ouz an ôter vras, unan eus ar golo a oa o têvi en kichen an ostansouer a varvas ter gwech dustu, goude bezan alumet gant eul labourer eus Faverney.\nGoude gorreou kentan an oferen, e oe gwelet an ostansouer o tiskenn goustadik hag o ’n em lakat, ken kempennik ha tra, war al lienen dispaket evitan, troet warzu ar bobl.\nAn dud o welet ar burzud neve-ze, a ouelas gant ar joa hag a youc’has : Trugare ! Trugare ! Mirakl ! Mirakl !\nTer heur ha tregont oa bet an ostansouer dibrad diouz an douar, hep netra holl dindannan.\nArc’heskob Bezanson a lakas ober eun enklask, ha goude bezan anavezet dre destou enorus e oa re wir ar pez a oa êt ar vrud anezan betek ennan, ec’h embannas eul lizer a oe lennet, da zul divezan miz gouere 1608, en 1.200 parouz eskopti Bezanson, da lavaret e c’halled, heb aon ebet da fazian, kredi mirakl Faverney ; da heul al lizer-ze, e oa eur gemennadurez da zifenn lezel ar Zakramant, meulet ra vezo, expozet war an ôter, pa ne vije den ebet en iliz da chom gantan.\nRom he deus roët ôtre d’ober bep bla gouel hostiou santel Faverney en holl ilizou eskopti Bezanson.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/423&oldid=140693 »


Music: Goldberg Variations (CD) by J.S. Bach, 106581906\n[Skip to Content] [Home] [Music] [Video] [Books] [Games] [Downloads] [Skip to Content] [Advanced Search] Goldberg Variations (CD)\nDISC 1 for Goldberg Variations (CD) Album\n1 Goldberg Variations, BWV 988 : Aria\n2 Goldberg Variations, BWV 988 : Variation 1. a 1 Clav.\n3 Goldberg Variations, BWV 988 : Variation 2. a 1 Clav.\n4 Goldberg Variations, BWV 988 : Variation 3. a 1 Clav. Canone all'Unisuono\n5 Goldberg Variations, BWV 988 : Variation 4. a 1 Clav.\n6 Goldberg Variations, BWV 988 : Variation 5. a 1 o vero 2 Clav.\n7 Goldberg Variations, BWV 988 : Variation 6. a 1 Clav. Canone alla Seconda\n8 Goldberg Variations, BWV 988 : Variation 7. a 1 o vero 2 Clav.\n9 Goldberg Variations, BWV 988 : Variation 8. a 2 Clav.\n10 Goldberg Variations, BWV 988 : Variation 9. a 1 Clav. Canone alla Terza\n11 Goldberg Variations, BWV 988 : Variation 10. a 1 Clav. Fugetta\n12 Goldberg Variations, BWV 988 : Variation 11. a 2 Clav.\n13 Goldberg Variations, BWV 988 : Variation 12. a 1 Clav. Canone alla Quarta\n14 Goldberg Variations, BWV 988 : Variation 13. a 2 Clav.\n15 Goldberg Variations, BWV 988 : Variation 14. a 2 Clav.\n16 Goldberg Variations, BWV 988 : Variation 15. a 1 Clav. Canone alla Quinta\n17 Goldberg Variations, BWV 988 : Variation 16. a 1 o vero 2 Clav.\n18 Goldberg Variations, BWV 988 : Variation 17. a 2 Clav.\n19 Goldberg Variations, BWV 988 : Variation 18. a 1 Clav. Canone alla Sesta\n20 Goldberg Variations, BWV 988 : Variation 19. a 1 Clav.\n21 Goldberg Variations, BWV 988 : Variation 20. a 2 Clav.\n22 Goldberg Variations, BWV 988 : Variation 21. a 1 Clav. Canone alla Settima\n23 Goldberg Variations, BWV 988 : Variation 22. a 1 Clav.\n24 Goldberg Variations, BWV 988 : Variation 23. a 1 Clav.\n25 Goldberg Variations, BWV 988 : Variation 24. a 1 Clav. Canone all'Ottava\n26 Goldberg Variations, BWV 988 : Variation 25. a 1 Clav. Adagio\n27 Goldberg Variations, BWV 988 : Variation 26. a 1 Clav.\n28 Goldberg Variations, BWV 988 : Variation 27. a 1 Clav. Canone alla Nona\n29 Goldberg Variations, BWV 988 : Variation 28. a 1 Clav.\n30 Goldberg Variations, BWV 988 : Variation 29. a 1 o vero 2 Clav.\n31 Goldberg Variations, BWV 988 : Variation 30. a 1 Clav. Quodlibet\nWAPI (Tower ID): 106581906\nTower.com Sales Rank: #474735 in Music (See Top 100 Music Bestsellers)\n#39607 in Classical Music (See Top 100 Classical Music Bestsellers)\n#26539 in General/Classical (See Top 100 General/Classical Bestsellers)\nJ.S. Bach: French Suites (CD) ~ Pieter-Jan Belder (Performer)\nRun a Quick Search on "Goldberg Variations" by J.S. Bach to Browse Related Products:\nBrowse more products related to "Goldberg Variations"\nFormat: 32 tracks, Audio CDRun Time: 77 minutesPublisher: NAXOS of AmericaISBN: 0-747313226825\nIf You Enjoy "Goldberg Variations (CD)", May We Also Recommend:\n[Pigs Could Fly - Twentieth-Century Music for Children's Choir (CD) ~ Ronald Corp (Conductor) ]\n[FranÃ§ois-Joseph Gossec: Six Quatuors Âœuvre XV (CD) ~ Ad Fontes String Quartet (Ense... ]\n[Jouni Kaipainen: Horn Concerto; Cello Concerto (CD) ~ Kaipainen ]\n[Jesu Meine Freude (Dig) (CD) ~ Peter Kooij (Conductor) and Se... ]\n[Karel Ancerl Conducts Ravel, Lalo, Hartman (CD) ~ Ancerl Gold Edition 17 - Ravel ]\n[Orlando di Lasso: Lagrime di S. Pietro (CD) ~ Lassus ]\n[Mozart: Divertimenti K 113, 137, 257 (CD) ~ Academy of St. Martin in the F... ]\n[The Tibor Varga Collection, Vol. IV (CD) ~ Gerald Moore ]\n[Sorkocevic: Symphonies, etc / Brunner, Salzburger Hofmusik (CD) ~ Sorkocevic ]\n[Gershwin: An American in Paris; Rhapsody in Blue; Ravel: Bólero; Pavane pour une infante défunte; Debussy: Prélude à (CD) ~ Barry Wordsworth (Conductor) ]\nCustomer Reviews for "Goldberg Variations (CD)" by\nTo link directly to this page: http://www.tower.com/j-s-bach-goldberg-variations-jen-jand-cd/wapi/106581906


Pajenn:Morvan - Buez ar Zent, 1894.djvu/530 - Wikimammenn\nPajenn:Morvan - Buez ar Zent, 1894.djvu/530\n« — Perak koll ann traou evelse ? Al louzou-zea vije bet gellet he verza ker, ha gant ann arc’hant a vije bet evithan e vije bet great eunn aluzenn gaer d’ar paour. » Mes hor Zalver a respountaz d’ezhan kerkent : « — List ar vaouez-se, rak eunn dra vad e deuz great em c’henver. N’e ket peorien a vanko var ho tro er bed-ma ; me avad ne vezinn ket ato ganehoc’h. »\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/530&oldid=137749 »


Yehoyakim - Wikipedia\nHervez an Tanac'h e renas Yehoyakim (Eliakim, mab Yoshia ha breur Yehoahaz) e Jeruzalem etre 609 KJK ha 598 KJK. Lakaet oa bet da roue e-lec'h e vreur gant ar Faraon Nec'ho ha roas dezhañ an anv a Yehoyakim (en hebraeg יהויקים (Yehôyaqîm), « YHWH en deus uhelaet, en deus lakaet en e sav »).\nSetu ar pezh a lenner diwar-benn en Eil Levr ar Rouaned :\n« Anv e vamm a oa Zevouda, merc'h Pedaya, eus Rouma. Ber a reas ar fall ouzh daoulagad an Aotroù, a-grenn evel m'o devoa graet e dadoù. »\n« En e amzer, e pignas Navoudc'hadnesar, roue Bavel ; hag e voe Yehoyakim sujet dezhañ tri bloaz ; hag e troas, hag e tispac'has enep dezhañ. Met kas a reas an Aotroù warnañ bagadoù ar Galdeaned, bagadoù Aram, bagadoù Moav ha mibion Amon, hag e kasas anezho enep Yehouda evit hen distrujañ... »\nHervez 2Dn 36, 6-7 e voe taget gant Navoudc'hadnesar, trec'het, chadennet ha kaset da Vabilon gant un darn eus teñzorioù an Templ. Yehoyac'hin, e vab, a renas en e lec'h.\n↑ 2R 23, 36-37, troidigezh An Tour-Tan, eil levrenn, p 195\n↑ 2R 24, 1-2, troidigezh An Tour-Tan, ei levrenn, p 196\n↑ Troidigezh An Tour-Tan, pevare levrenn, p 434\nAdtapet diwar « https://br.wikipedia.org/w/index.php?title=Yehoyakim&oldid=1975530 »


Pajenn:Perrot - Bue ar Zent.djvu/211 - Wikimammenn\nPajenn:Perrot - Bue ar Zent.djvu/211\nAbalamour da ze, en devoe an enor da vezan dibabet evit bezan pried ar Werc’hez Vari ha tad ar Mabig Jezuz, dirak an dud. Gwelet ha klevet a reas an hini a glaskas eleiz a rouaned gwelet ha klevet, ha n’eo ket hepken e welet hag e glevet a reas, mes zoken e zougen, e vriata, e wiskan, e vagan hag e ziwall. Pa ouezas e klaske Herodez lemel digantan e vue, ec’h eas gantan d’an Ejipt. Pa deuas kelou d’ezan e oa maro e enebour, e tizroas gantan da Nazareth. Lenn a reas d’ezan istor e vro ha lezen\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/211&oldid=140460 »


Kaozeal:Tisifone - Wikipedia\nGaou adarre : https://br.wikipedia.org/w/index.php?title=Tisifone&type=revision&diff=1768817&oldid=1768814 Ma Atamas-me zo ken brezhonek 'vel da Athamas-te. Bianchi-Bihan (kaozeal) 9 Gwe 2017 da 12:18 (UTC)\nFaos-mik eveljust. Skrivet oa "Atamante" gantañ e-giz ma weler amañ : https://br.wikipedia.org/w/index.php?title=Tisifone&type=revision&diff=1768806&oldid=1768803.--Maenruilh (kaozeal) 9 Gwe 2017 da 12:24 (UTC)\nEvel-just! Aes kaozeal ganit: bep tro e lakaez ar gaoz war un dra e-kichen. Ne gomzomp ket eus ar memes kemm. Bianchi-Bihan (kaozeal) 9 Gwe 2017 da 12:27 (UTC)\nAdtapet diwar « https://br.wikipedia.org/w/index.php?title=Kaozeal:Tisifone&oldid=1768826 »\nKemmoù diwezhañ degaset d'ar bajenn-mañ d'an 9 Gwe 2017, da 12:27.


goude ma - Wikeriadur\n1.2 Troienn stagell isurzhiañ\n1.2.2 Stagelloù isurzhiañ enepster\nSavet diwar goude hag ar stagell ma.\ngoude ma /ˈɡuːde‿ma/\nE penn-kentañ un islavarenn-enebiñ → Termenadur da glokaat (Ouzhpennañ)\nKaret Doue: an neb en deus ar garantez-se zo pinvidik a-walc’h goude ma n’hen gouvezfe ket. BUAS 651\nGoude ma vefe diskiantañ den a zo o vale, E-tal ar poull, YV Perrot\nGoude ma oant daou vreur en em lardent evel kigi da welet pehini a (/e/ kentoc'h) vije ar c'hreñvañ. — (Jules Gros, Le trésor du breton parlé Troisième Partie, 1974, p. 19.)\nNe oa tamm droug ebet ennañ, diouzh gwelout, goude ma oa bet darbet dezhañ bezañ taolet d'an traoñ. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 9.)\nHounnezh, goude ma n'he deus ket an disterañ galoñs korporal, ... — (Jakez Konan, Lannevern e kañv ha danevelloù all, Al Liamm, 1980, p. 17.)\nGoude ma 'z oa Soaz Sapeur kalon-vat holl, graet e veze evelkent anezhi ur plac'h feuls, ha zoken gouez a-walc'h, da vihanañ ouzh ar re na ouient ket ober diouti. — (Jarl Priel, Va Zammig Buhez, Al Liamm, 1954, p. 12.)\nGoude ma n’on ket menajer ec’h anavezan ar chistr mat diouzh ar chistr fall. — (Jules Gros, Le trésor du breton parlé Première Partie, 1966, p. 135.)\nHemañ, 'vat, goude ma vo ar henta er skol, ne lakaio ket brasoh pout-houarn a-ze war an tan. — (Jules Gros, Le trésor du breton parlé Deuxième Partie, 1970, p. 428.)\nGoude ma'm boa adsellet n'am boa gwelet netra. — (Jules Gros, Le trésor du breton parlé Troisième Partie, 1974, p. 217.)\nE penn-kentañ un islavarenn amzeriañ → Termenadur da glokaat (Ouzhpennañ)\nE gustumañs e oa d'an noz, goude ma vije debret koan ha lavaret ar pedennoù, chom e korn an tan d'ober ur c'hornedad. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 26.)\nHa morse n'hon eus bet gouezet, va c'herent na me, petra e teuas egile da vezañ goude m'en devoe kuitaet ar gêr. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 7.)\nAn itron, o welet e oa klanv, a reas digas eur vuredad dour melen, ha, goude m'an nevoe evet anei, Herri ne zantas ken netra. — (Erwan ar Moal, Pipi Gonto, Kemper, 1925, p. 17.)\nPa 'z eo gwir e komzan deoc'h eus a Landreger, ez an da lavaret deoc'h ar pezh a c'hoarvezas eno nebeut goude ma 'z oa aet an Aotrou 'n Eskob kuit. — (Lan Inizan, Emgann Kergidu 1, Brest, 1877, eil emb. Al Liamm 1977, p. 29.)\nHermione a blije dezhi komz eus an arnodennoù hag eus ar respontoù mat goude ma oant tremenet, ... — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 271.)\nEizh deiz goude ma 'z oa bet degemeret da implijad en ti-bank e oa se... — (Jakez Konan, Lannevern e kañv ha danevelloù all, Al Liamm, 1980, p. 46.)\n... ; goude ma varvas hon tad hag hor mamm, ni hon daou, va c'hoar ha me, a voe lakeat en hon tra. — (G. MILIN, Gwechall-goz e oa..., Kemper, 1924, p. 6.)\nGoude ma voe bet lakaet ar werzh war e vereuri Poull ar Raned, e sachas e skasoù e-maez ar vro... — (Jarl Priel, Va Zammig Buhez, Al Liamm, 1954, p. 47.)\nO sellout outo, avat, goude ma oant peurechu, Rivanon en em gave doaniet, ... — (Jakez Riou, Geotenn ar Werc'hez ha danevelloù all, Al Liamm, 1957, p. 64.)\n(1) daoust ma, evit ma, petra bennak ma, war-lerc'h ma\n(2) war-lerc'h ma\nStagelloù isurzhiañ enepster\n(2) a-raok ma, kent ma\ngalleg : bien que (fr) , malgré que (fr)\ngalleg : après que (fr)\nsaozneg : after (en)\nAdtapet diwar « https://br.wiktionary.org/w/index.php?title=goude_ma&oldid=318403 »\nKemmoù diwezhañ degaset d'ar bajenn-mañ d'an 14 Gou 2021, da 18:53.


1 D'an trede bloaz eus Jojakim roue Juda, e pignas Nebukadnezar roue Babilon a-enep Jeruzalem hag e reas seziz en-dro dezhi.\n2 An AOTROU a lakaas etre e zaouarn Jojakim roue Juda ha darn eus listri ti Doue, a gasas da vro Shinear, da di e zoue. Lakaat a reas al listri-mañ e ti teñzor e zoue.\n3 Ar roue a c'hourc'hemennas da Ashpenaz, penn e spazhidi, degas dezhañ, a-douez mibien Israel a ouenn roueel pe a uhelouenn,\n4 paotred disi, kaer, desket e pep furnez, o kaout gouiziegezh ha meiz er skiantoù, gouest d'en em zerc'hel e palez ar roue, evit bezañ desket e lennegezh ha yezh ar Galdeiz.\n5 Ar roue a roas dezho ul lodenn bemdeziek eus meuzioù ar roue hag eus ar gwin a eve, evit ma vefent desavet e-pad tri bloaz, ha ma en em zalc'hfent dirak ar roue goude-se.\n6 Hag e oa en o zouez mibien Juda: Daniel, Hanania, Mishael hag Azaria.\n7 Penn ar spazhidi a roas anvioù all dezho. Ober a reas eus Daniel: Beltshazar, eus Hanania: Shadrak, eus Mishael: Meshak, hag eus Azaria: Abed-Nego.\n8 Daniel a soñjas en e galon n'en em saotrfe ket gant meuzioù ar roue na gant ar gwin a eve, hag e c'houlennas digant penn ar spazhidi da lezel anezhañ hep en em saotrañ.\n9 Doue a lakaas Daniel da gavout trugarez ha gras dirak penn ar spazhidi.\n10 Penn ar spazhidi a lavaras da Zaniel: Aon am eus rak ar roue va mestr, rak urzhiet en deus ar pezh a zebrot hag ar pezh a evot. Perak eta e welfe ho tremmoù morlivet muioc'h eget re an dud yaouank eus hoc'h oad, hag e lakafec'h va fenn en riskl e-keñver ar roue?\n11 Daniel a lavaras da Velzar, a oa bet lakaet gant penn ar spazhidi war Daniel, Hanania, Mishael hag Azaria.\n12 Amprou da servijerien e-pad dek deiz, ha ra vo roet deomp legumaj da zebriñ ha dour da evañ.\n13 Goude-se e selli ouzh hon dremmoù hag ouzh dremmoù an dud yaouank a zebr meuzioù ar roue. Neuze e ri da'z servijerien hervez ma ez po gwelet.\n14 Hag e selaouas outañ, hag ec'h amprouas anezho e-pad dek devezh.\n15 A-benn an dek devezh e voe gwelet e oa gwelloc'h o dremmoù ha lartoc'h o c'horfoù eget an holl dud yaouank a zebre meuzioù ar roue.\n16 Evel-se e lame Melzar ul lodenn eus o meuzioù hag o gwin lakaet da evañ, hag e roe dezho legumaj.\n17 Doue a roas d'ar pevar den yaouank-mañ gouiziegezh ha meiz en pep lennegezh ha furnez. Ha Daniel a gomprene pep gweledigezh ha pep huñvre.\n18 A-benn an deizioù merket gant ar roue evit ma vefent degaset dezhañ, penn ar spazhidi a zegasas anezho dirak Nebukadnezar.\n19 Ar roue a gomzas ganto, hag en o zouez holl ne oa hini ebet evel Daniel, Hanania, Mishael hag Azaria. Hag en em zalc'hjont dirak ar roue.\n20 E pep tachenn a c'houlenne furnez ha meiz, hag a gomze ar roue diwar he fenn, e kavas anezho dek gwech dreist d'an holl hudourien ha steredourien a oa en e holl rouantelezh.\n21 Evel-se e voe Daniel betek kentañ vloaz ar roue Kiruz.\n1 D'an eil bloaz eus ren Nebukadnezar, en doe Nebukadnezar huñvreoù. E spered a oa trubuilhet ha ne c'helle ken kousket.\n2 Ar roue a c'hourc'hemennas gervel an hudourien, ar steredourien, an divinourien, hag ar Galdeiz, evit displegañ d'ar roue e huñvreoù. Hag e teujont, hag en em zalc'hjont dirak ar roue.\n3 Ar roue a lavaras dezho: Bet em eus un huñvre, va spered a zo trubuilhet o klask anavezout an huñvre-mañ.\n4 Ar Galdeiz a lavaras d'ar roue en aramaeg: O roue, ra vevi da viken! Lavar an huñvre da'z servijerien, hag e tiskuilhimp dit an disklêriadenn.\n5 Ar roue a respontas d'ar Galdeiz o lavarout: Ne'm eus ket soñj eus an dra; ma ne roit ket din da anavezout an huñvre hag e zisklêriadenn, e viot lakaet a-dammoù, hag ho tiez a vo lakaet da vezañ ur bern lastez.\n6 Met mar diskuliot an huñvre hag e zisklêriadenn, e resevot diganin donezonoù, profoù hag enorioù bras. Diskuilhit din eta an huñvre hag e zisklêriadenn.\n7 Respont a rejont an eil gwech o lavarout: Ra lavaro ar roue an huñvre d'e servijerien, hag e tiskuilhimp e zisklêriadenn.\n8 Ar roue a respontas o lavarout: Kompren a ran bremañ e klaskit gounit amzer, dre ma welit ne'm eus ket soñj eus an dra.\n9 Met ma ne roit ket din da anavezout an huñvre, an hevelep setañs a skoio ac'hanoc'h holl. Rak hoc'h eus prientet un dra bennak faos ha touellus da lavarout din, o c'hortoz ma vo kemmet an amzer. Lavarit din eta an huñvre ha me a ouezo hag-eñ e c'hellot diskuliañ e zisklêriadenn.\n10 Ar Galdeiz a respontas d'ar roue o lavarout: N'eus den war an douar a c'hellfe diskuliañ ar pezh a c'houlenn ar roue, rak biskoazh ur roue, pegen bras ha galloudus e vefe, n'en deus goulennet un dra evel-se digant hudourien, steredourien, pe Kaldeiz ebet.\n11 Ar pezh a c'houlenn ar roue a zo diaes-kenañ, n'eus den hag a c'hellfe diskuliañ anezhañ, nemet an doueoù, met o chomlec'h n'emañ ket e-touez ar c'hig.\n12 War gement-se, ar roue a yeas droug ennañ hag a fuloras taer, hag e c'hourc'hemennas lakaat d'ar marv holl dud fur Babilon.\n13 Ar setañs a voe embannet da lazhañ an dud fur, hag e voe kerc'het Daniel hag e genseurted evit o lakaat d'ar marv.\n14 Neuze Daniel a gomzas gant poell ha furnez da Arjok, penn gwarded ar roue, a oa o vont da lakaat d'ar marv tud fur Babilon.\n15 Komz a reas ouzh Arjok, ofiser ar roue, o lavarout: Perak eo ken garv ar setañs a-berzh ar roue? Arjok a roas da anavezout an dra da Zaniel.\n16 Daniel a yeas hag a bedas ar roue da reiñ amzer dezhañ, hag e rofe an disklêriadenn d'ar roue.\n17 Neuze ez eas Daniel d'ar gêr, hag e roas da anavezout an afer da Hanania, da Vishael ha da Azaria, e genseurted,\n18 evit ma c'houlennfent truez digant Doue an neñvoù diwar-benn an dra guzhet-se, evit na vefe ket lakaet d'ar marv Daniel hag e genseurted gant an dud fur all eus Babilon.\n19 Hag an dra guzhet a voe diskuliet da Zaniel en ur weledigezh e-pad an noz. Daniel a vennigas Doue an neñvoù.\n20 Daniel a gomzas o lavarout: Ra vo benniget anv Doue a-viskoazh ha da viken, rak dezhañ eo ar furnez hag ar galloud!\n21 Eñ eo a gemm an amzerioù hag an degouezhioù, a ziskar ar rouaned hag a sav anezho, a ro ar furnez d'ar re fur hag ar ouiziegezh d'ar re skiantek.\n22 Eñ eo a ziskuilh an traoù don ha kuzhet, hag a anavez ar pezh a zo en deñvalijenn. Emañ ar sklêrijenn o chom gantañ.\n23 O Doue va zadoù! Da drugarekaat ha da veuliñ a ran, rak ec'h eus roet din furnez ha galloud, hag ec'h eus graet din anavezout bremañ ar pezh hon eus goulennet diganit. Roet ec'h eus deomp da anavezout tra kuzhet ar roue.\n24 Neuze ez eas Daniel da gavout Arjok, an hini karget gant ar roue da lazhañ re fur Vabilon. Mont a reas hag e komzas outañ evel-henn: Na laka ket d'ar marv tud fur Vabilon, met va c'has da gichen ar roue, hag e roin dezhañ an disklêriadenn.\n25 Arjok a gasas buan Daniel da gichen ar roue, hag a gomzas evel-henn: Kavet em eus e-touez harluidi Juda un den a roio an disklêriadenn d'ar roue.\n26 Ar roue a gomzas o lavarout da Zaniel, anvet Beltshazar: Ha barrek e vefes da reiñ da anavezout din an huñvre am eus bet hag e zisklêriadenn?\n27 Daniel a respontas dirak ar roue o lavarout: An dra guzhet a c'houlenn ar roue, na re fur, na steredourien, na hudourien, na divinourien ne c'hellint he diskuliañ d'ar roue.\n28 Met un Doue a zo en neñvoù hag a ziskuilh an traoù kuzhet, hag a ro da anavezout d'ar roue Nebukadnezar ar pezh a c'hoarvezo en deizioù da zont. Setu da huñvre hag ar gweledigezhioù ac'h eus bet ez penn war da wele.\n29 O roue! Savet eo soñjoù ennout war da wele diwar-benn ar pezh a c'hoarvezo en amzer da zont, hag an hini a ziskuilh an traoù kuzhet a ro dit da anavezout ar pezh a c'hoarvezo.\n30 Hag an dra guzhet-se a zo bet diskuliet din, nann dre ur furnez a vefe ennon muioc'h eget en den bev ebet, met evit ma vefe roet an disklêriadenn d'ar roue, ha mac'h anavezfes soñjoù da galon.\n31 O roue! Te a selle, ha setu un delwenn vras! Splannder an delwenn vras-se a oa dispar; en he sav e oa dirazout, spontus da welout.\n32 Penn an delwenn a oa en aour glan, he bruched hag he divrec'h en arc'hant, he c'hof hag he divorzhed en arem,\n33 he divhar en houarn, he zreid lod en houarn ha lod e pri.\n34 Te a selle betek ma tistagas ur maen, hep sikour dorn ebet, hag a skoas gant an delwenn war he zreid en houarn hag e pri, hag o bruzunas.\n35 Neuze an houarn, ar pri, an arem, an arc'hant hag an aour a voe bruzunet a-gevret, hag e teujont da vezañ evel plouz eus al leur en hañv, kaset kuit gant an avel, ha ne vanas netra diouto. Met ar maen en doe skoet gant an delwenn a zeuas da vezañ ur menez bras, hag a leunias an douar holl.\n36 Setu an huñvre, hag e lavarimp e zisklêriadenn dirak ar roue.\n37 O roue! Te eo roue ar rouaned, rak Doue an neñvoù en deus roet dit ar ren, ar galloud, an nerzh hag ar c'hloar.\n38 Lakaet en deus etre da zaouarn mibien an dud, loened ar parkeier, ha laboused an neñvoù e pep lec'h ma'z emaint o chom, ha graet en deus dit ren warno. Te eo ar penn en aour.\n39 War da lerc'h e savo ur rouantelezh all bihanoc'h egedout, ha goude un deirvet rouantelezh a vo en arem hag a reno war an douar holl.\n40 Hag e vo ur bedervet rouantelezh, kreñv evel houarn. An houarn a laka a-dammoù hag a vruzun pep tra, hag evel ma freuz pep tra, hi a lakaio a-dammoù hag a freuzo.\n41 Hag evel ma ec'h eus gwelet an treid hag ar bizied lod e pri ha lod en houarn, honnezh a vo ur rouantelezh lodennet. Met bez' e vo enni nerzh an houarn, rak ec'h eus gwelet houarn mesket gant pri.\n42 Hag evel ma oa ar bizied treid lod en houarn ha lod e pri, evel-se e vo ar rouantelezh-se kreñv evit ul lod ha dinerzh evit ul lod.\n43 Gwelet ec'h eus an houarn mesket gant ar pri, mesket e vint gant had den, met ne vint ket unanet an eil ouzh egile, evel ma ne vesk ket an houarn gant ar pri.\n44 En amzer ar rouaned-se, Doue an neñvoù a savo ur rouantelezh na vo biken distrujet. Ar rouantelezh-mañ ne dremeno ket da ur bobl all, hag e vruzuno hag e kaso da netra an holl rouantelezhioù-se, hag hi hec'h-unan a bado da viken,\n45 evel ma ec'h eus gwelet gant ar maen a zistagas eus ar menez hep sikour dorn ebet, hag en deus bruzunet an houarn, an arem, an arc'hant hag an aour. An Doue bras en deus roet da anavezout d'ar roue ar pezh a c'hoarvezo amañ war-lerc'h. An huñvre a zo gwirion, hag e zisklêriadenn a zo diarvar.\n46 Neuze ar roue Nebukadnezar a gouezhas war e zremm hag a stouas dirak Daniel, hag e c'hourc'hemennas ma vefe kinniget dezhañ profoù ha c'hwezhioù-mat.\n47 Ar roue a respontas da Zaniel o lavarout: A-dra-sur ho Toue a zo Doue an doueoù hag Aotrou ar rouaned, hag e tiskuilh an traoù kuzhet, rak ec'h eus gellet diskuliañ an dra guzhet-se.\n48 Neuze ar roue a uhelaas Daniel, hag a roas dezhañ profoù pinvidik, hag a lakaas anezhañ da c'houarnour war holl broviñs Babilon ha da bennrener war holl re fur Vabilon.\n49 Daniel a bedas ar roue da lakaat Shadrak, Meshak hag Abed-Nego da velestrourien broviñs Babilon. Ha Daniel a oa ouzh dor ar roue.\n1 Ar roue Nebukadnezar a reas un delwenn aour, uhel a dri-ugent ilinad (~ 30 m) ha ledan a c'hwec'h ilinad (~ 3 m). Hag e savas anezhi e plaenenn Dura, e proviñs Babilon.\n2 Ar roue Nebukadnezar a gasas evit dastum ar satraped, ar brefeded, ar c'houarnourien, ar guzulierien, an deñzorerien, ar varnerien, al lezennourien, hag holl bennoù-bras ar proviñsoù, evit ma teufent da zedi an delwenn en doa savet ar roue Nebukadnezar.\n3 Evel-se e voe dastumet ar satraped, ar brefeded, ar c'houarnourien, ar guzulierien, an deñzorerien, ar varnerien, al lezennourien, hag holl bennoù-bras ar proviñsoù evit dedi an delwenn en doa savet ar roue Nebukadnezar. Hag en em zalc'hjont dirak an delwenn en doa savet ar roue Nebukadnezar.\n4 Hag un embanner a grias a vouezh uhel: Gourc'hemennet eo deoc'h, pobloù, broadoù, yezhoù,\n5 kerkent hag e klevot son ar c'horn, ar c'hleron, ar gitar, al lourenn, an delenn, ar binioù, ha pep seurt binvioù-seniñ, e stouot hag ec'h azeulot an delwenn aour en doa savet ar roue Nebukadnezar.\n6 Ha piv bennak na stouo ket ha n'azeulo ket, a vo raktal taolet en ur fornez-dan grizias.\n7 Setu perak, kerkent hag e klevas an holl bobloù son ar c'horn, ar c'hleron, ar gitar, al lourenn, an delenn, ha pep seurt binvioù-seniñ, e stoujont holl, pobloù, broadoù, yezhoù, hag ec'h azeuljont an delwenn aour en doa savet ar roue Nebukadnezar.\n8 Diwar-benn-se, d'an ampoent, e tostaas Kaldeiz da damall ar Yuzevien.\n9 Komz a rejont ouzh ar roue Nebukadnezar, o lavarout: O roue, ra vevi da viken!\n10 Te, o roue, ac'h eus roet un urzh, penaos pep den a glevfe son ar c'horn, ar c'hleron, ar gitar, al lourenn, an delenn, ar binioù, ha pep seurt binvioù-seniñ, a zlefe stouiñ hag azeuliñ an delwenn aour,\n11 ha piv bennak na stoufe ket ha n'azeulfe ket, a vefe taolet en ur fornez-dan grizias.\n12 Bez' ez eus Yuzevien ac'h eus lakaet da velestriñ proviñs Babilon: Shadrak, Meshak hag Abed-Nego. An dud-se ne reont ket van ouzhit, o roue, ha ne servijont ket da zoueoù, ha ne azeulont ket an delwenn aour ac'h eus savet.\n13 Neuze Nebukadnezar, kounnaret ha fuloret, a c'hourc'hemennas degas Shadrak, Meshak hag Abed-Nego. Degaset e voent dirak ar roue.\n14 Nebukadnezar a gomzas, o lavarout dezho: Ha gwir eo, Shadrak, Meshak hag Abed-Nego, na servijit ket va doueoù ha n'azeulit ket an delwenn aour am eus savet?\n15 Bremañ eta mard oc'h prest, kerkent hag e klevot son ar c'horn, ar c'hleron, ar gitar, al lourenn, an delenn, ar binioù, ha pep seurt binvioù-seniñ, e stouot hag ec'h azeulot an delwenn am eus savet. Met ma n'azeulit ket, raktal e viot taolet er fornez-dan grizias. Ha petore doue a zieubo ac'hanoc'h eus va dorn?\n16 Shadrak, Meshak hag Abed-Nego a respontas, o lavarout d'ar roue Nebukadnezar: N'hon eus ket ezhomm da respont dit war gement-se.\n17 Setu, hon Doue a servijomp a c'hell hon dieubiñ eus ar fornez-dan grizias, hag e tieubo ac'hanomp eus da zorn, o roue!\n18 Anez, ra ouezi, o roue, ne servijimp ket da zoueoù, ha ne azeulimp ket an delwenn aour ac'h eus savet.\n19 Neuze Nebukadnezar a voe leun a fulor, ha neuz e zremm a gemmas e-keñver Shadrak, Meshak hag Abed-Nego. Komz a reas hag e c'hourc'hemennas tommañ ar fornez seizh gwech muioc'h eget na oa ar c'hiz d'he zommañ.\n20 Hag e c'hourc'hemennas d'ar soudarded kreñvañ eus e arme eren Shadrak, Meshak hag Abed-Nego, hag o zeurel er fornez-dan grizias.\n21 Ar re-mañ a voe ereet gant o brageier, o zonegoù, o mantelloù hag o dilhad all, ha taolet e-kreiz ar fornez-dan grizias.\n22 Evel ma oa urzh ar roue strizh, ha ma oa ar fornez entanet dreistordinal, ar flammoù-tan a lazhas an dud o doa taolet enni Shadrak, Meshak hag Abed-Nego.\n23 Hag an tri den-mañ, Shadrak, Meshak hag Abed-Nego, a gouezhas ereet e-kreiz ar fornez-dan grizias.\n24 Neuze ar roue Nebukadnezar a voe gwall souezhet hag a savas buan. Komz a reas, o lavarout d'e guzulierien: N'hon eus ket taolet en tan tri den ereet? Hag e respontjont o lavarout d'ar roue: A-dra-sur, o roue!\n25 Respont a reas o lavarout: Setu, e welan pevar den diere o kerzhout e-kreiz an tan, hep poan ebet dezho. Ha doare ar pevare a zo heñvel ouzh ur mab doue.\n26 Neuze Nebukadnezar a dostaas ouzh dor ar fornez-dan grizias hag a gomzas o lavarout: Shadrak, Meshak hag Abed-Nego, servijerien an Doue Uhel-Meurbet, deuit er-maez, deuit! Neuze e teuas a-greiz an tan Shadrak, Meshak hag Abed-Nego.\n27 Ar satraped, ar brefeded, ar c'houarnourien ha kuzulerien ar roue en em zastumas hag a welas n'en doa bet galloud ebet an tan war gorfoù an dud-se, ne oa devet blevenn ebet eus o fenn, ne oa ket kemmet o brageier, ha n'en doa ket intret enno c'hwezh an tan.\n28 Nebukadnezar a gomzas o lavarout: Benniget ra vo Doue Shadrak, Meshak hag Abed-Nego, en deus kaset e ael ha dieubet e servijerien o doa fiziet ennañ, o doa torret urzh ar roue ha kinniget o c'horfoù, evit chom hep servijañ hag azeuliñ doue all ebet nemet o Doue!\n29 Eus va ferzh ez eo roet an urzh-mañ: Pep den, a bep pobl, broad, yezh, hag a gomzo fall diwar-benn Doue Shadrak, Meshak hag Abed-Nego, a vo lakaet a-dammoù hag e di a vo lakaet da vezañ ur bern lastez, rak n'eus doue all ebet a c'hellfe dieubiñ eveltañ.\n30 Neuze ar roue a roas berzh da Shadrak, da Veshak ha da Abed-Nego e proviñs Babilon.\n1 Ar roue Nebukadnezar d'an holl bobloù, broadoù, yezhoù, a zo o chom war an douar holl: Ra vo kresket ar peoc'h ganeoc'h!\n2 Kavet eo mat ganin reiñ da anavezout ar sinoù hag ar burzhudoù en deus graet em c'heñver an Doue Uhel-Meurbet.\n3 Pegen bras eo e sinoù, ha galloudus e vurzhudoù! E ren a zo ur ren peurbadus, e c'halloud a gendalc'ho a oad da oad.\n4 Me Nebukadnezar a oa sioul em zi, o vleuniañ em falez,\n5 ha gwelet em eus un huñvre a spouronas ac'hanon; ar soñjoù am eus bet war va gwele ha gweledigezhioù va fenn am zrubuilhas.\n6 Hag eus va ferzh e voe roet an urzh da lakaat da zont dirazon holl dud fur Babilon, evit ma rofent din disklêriadenn an huñvre.\n7 Neuze e teuas an hudourien, ar steredourien, ar Galdeiz, hag an divinourien, hag e lavaris dezho an huñvre, met ne c'helljont ket reiñ an disklêriadenn din.\n8 A-benn ar fin, Daniel, anvet Beltshazar hervez anv va doue, hag en deus spered an doueoù santel ennañ, a zeuas davedon, hag e lavaris dezhañ an huñvre.\n9 Beltshazar, penn an hudourien, evel ma ouzon emañ spered an doueoù santel ennout ha n'eus netra kuzhet diaes dit, setu gweledigezhioù va huñvre ha lavar din an disklêriadenn anezho.\n10 Setu amañ gweledigezhioù va fenn war va gwele: Sellout a raen, ha setu ur wezenn e-kreiz an douar, hag he ment a oa uhel.\n11 Ar wezenn-se a oa deuet da vezañ bras ha kreñv, hag he lein a stoke ouzh an neñvoù, hag e veze gwelet eus pennoù an douar holl.\n12 He delioù a oa kaer hag he frouezh fonnus, hag e oa boued warni evit an holl. Loened ar parkeier en em lakae dindan he skeud, ha laboused an neñv a oa o chom en he brankoù; pep kig a veve diwarni.\n13 Sellout a raen e gweledigezhioù va fenn war va gwele, ha setu ur gedour, a-douez ar sent, o tiskenn eus an neñv.\n14 Krial a reas a vouezh uhel, hag e komzas evel-henn: Troc'hit ar wezenn ha he diskourrit, hejit he delioù ha stlabezit he frouezh, ra dec'ho al loened a-zindani hag al laboused diouzh he brankoù.\n15 Koulskoude lezit en douar ar c'hef gant ar gwrizioù, met gant ur chadenn houarn hag arem, e-touez geot ar parkeier. Ra vo glebiet gant glizh an neñv, ha ra en devo e lod eus geot an douar gant al loened.\n16 Ra vo e galon den kemmet ha ra vo roet dezhañ ur galon loen, ha ra dremeno warnañ seizh amzer.\n17 An dra-se a zo un urzh roet gant ar c'hedourien, ar goulenn-se a zeu dre gomz ar sent, abalamour d'ar re vev da c'houzout e ren an Uhel-Meurbet war rouantelezh an dud, e ro anezhi d'an hini a fell dezhañ, hag e sav enni an disterañ eus an dud.\n18 Setu an huñvre am eus gwelet, me ar roue Nebukadnezar. Te Beltshazar, lavar e zisklêriadenn, rak ne c'hell hini ebet eus re fur va rouantelezh he reiñ din. Met te a c'hell, rak emañ spered an doueoù santel ennout.\n19 Neuze Daniel, hag a oa anvet Beltshazar, a chomas sabatuet e-pad un eur, hag e soñjoù a drubuilhe anezhañ. Ar roue a gomzas o lavarout: Beltshazar, na vez ket trubuilhet gant an huñvre na gant e zisklêriadenn. Beltshazar a respontas o lavarout: Va aotrou, ra vo an huñvre evit ar re a gasa ac'hanout, hag e zisklêriadenn evit da enebourien!\n20 Ar wezenn ac'h eus gwelet, deuet da vezañ bras ha kreñv, a stoke he lein ouzh an neñvoù, a veze gwelet eus an douar holl,\n21 a oa kaer he delioù ha fonnus he frouezh, gant boued warni evit an holl, en em lakae dindani loened ar parkeier, hag a oa o chom en he brankoù laboused an neñv,\n22 te eo, o roue! Te hag a zo deuet da vezañ bras ha kreñv, da vraster en deus kresket betek stekiñ ouzh an neñvoù, ha da ren en em astenn betek pennoù an douar.\n23 Diwar-benn ar pezh en deus gwelet ar roue, ur gedour a-douez ar sent o tiskenn eus an neñv hag o lavarout: Troc'hit ar wezenn ha he diskourrit, met lezit en douar ar c'hef gant ar gwrizioù, ha gant ur chadenn houarn hag arem, e-touez geot ar parkeier, ra vo glebiet gant glizh an neñv, ha ra en devo e lod gant loened ar parkeier, betek ma vo tremenet warnañ seizh amzer,\n24 setu amañ disklêriadenn a gement-se, o roue: Urzh an Uhel-Meurbet eo, a zeu war ar roue, o aotrou!\n25 Kaset kuit e vi a-douez an dud, da chomlec'h a vo gant loened ar parkeier, geot a vo roet dit da zebriñ evel d'an ejened, glebiet e vi gant glizh an neñv, ha seizh amzer a dremeno warnout, betek ma ouezi e ren an Uhel-Meurbet war rouantelezh an dud, hag e ro anezhi d'an hini a fell dezhañ.\n26 Ha mard eo bet lavaret lezel ar c'hef gant gwrizioù ar wezenn, ez eo ma vo restaolet da rouantelezh dit adalek ma ez po anavezet ez eo an neñv a ren.\n27 Abalamour da-se, o roue, ra blijo dit va ali, laka termen da'z pec'hedoù dre ar reizhder ha da'z fallagriezh dre an drugarez e-keñver ar beorien, hag e c'hello bezañ hiraet da verzh.\n28 An holl draoù-se a c'hoarvezas gant ar roue Nebukadnezar.\n29 A-benn daouzek miz, evel ma kerzhe war e balez roueel e Babilon,\n30 ar roue a gomzas o lavarout: N'eo ket houmañ Babilon an hini vras, am eus savet evit bezañ chomlec'h ar roue gant nerzh va galloud, evit gloar va splannder?\n31 Ar ger a oa c'hoazh e genoù ar roue, pa ziskennas ur vouezh eus an neñv: Roue Nebukadnezar, disklêriet eo dit e vo lamet da rouantelezh diganit.\n32 Kaset e vi kuit a-douez an dud, da chomlec'h a vo gant loened ar parkeier, geot a vo roet dit da zebriñ evel d'an ejened, ha seizh amzer a dremeno warnout, betek ma ouezi e ren an Uhel-Meurbet war rouantelezh an dud, hag e ro anezhi d'an hini a fell dezhañ.\n33 D'an eur-se e voe peurc'hraet ar ger-se war Nebukadnezar. Kaset e voe kuit a-douez an dud, debriñ a reas geot evel an ejened, glebiet e voe e gorf gant glizh an neñv, betek ma kreskas e vlev evel pluñv an erer hag e ivinoù evel re al laboused.\n34 Met e diwezh an deizioù-se, me Nebukadnezar a savas va daoulagad war-zu an neñv, va skiant-vat a zistroas din, hag e vennigis an Uhel-Meurbet, hag e veulis anezhañ, ha rois gloar d'an Hini a vev da viken hag a zo e riegezh ur riegezh peurbadus, hag a bad e rouantelezh a oad da oad.\n35 Dirazañ holl annezidi an douar a zo kontet evel netra, ober a ra evel ma plij dezhañ, ken gant arme an neñvoù, ken gant annezidi an douar, ha n'eus den hag a c'hellfe herzel ouzh e zorn ha lavarout dezhañ: Petra ac'h eus graet?\n36 En amzer-se va skiant-vat a zistroas din, gloar va rouantelezh, va veurded ha va splannder a voe roet en-dro din. Va c'huzulierien ha va re vras am adc'houlennas, hag e voen adlakaet war va rouantelezh, hag ur c'hloar vrasoc'h am eus resevet.\n37 Bremañ eta, me Nebukadnezar a veul, a uhela hag a ro gloar da Roue an neñvoù, a zo reizh e holl oberennoù hag eeun e hentoù. Eñ a c'hell izelaat ar re a gerzh gant lorc'h.\n1 Ar roue Belshazar a roas ur fest vras d'e vil re vras, ha dirak ar mil-se ec'h evas gwin.\n2 Belshazar, o vezañ tañvaet ar gwin, a c'hourc'hemennas degas al listri aour hag arc'hant en doa lamet Nebukadnezar e dad diouzh templ Jeruzalem, evit ma evfe enno ar roue, e re vras, e wragez hag e serc'hed.\n3 Neuze e voe degaset al listri aour a oa bet lamet diouzh an templ, diouzh ti Doue, e Jeruzalem, hag ar roue, e re vras, e wragez hag e serc'hed a evas enno.\n4 Evañ a rejont gwin, hag e veuljont an doueoù aour, arc'hant, arem, houarn, koad ha mein.\n5 War an taol e teuas er-maez bizied dorn un den o skrivañ a-dal d'ar c'hantolor war indu moger ar palez roueel. Ar roue a welas lod an dorn a skrive.\n6 Neuze dremm ar roue a voe kemmet, e soñjoù a drubuilhas anezhañ, juntoù e zivgroazell a laoskaas, e zaoulin en em skoas an eil ouzh egile.\n7 Ar roue a grias gant nerzh da zegas ar steredourien, ar Galdeiz, hag an divinourien. Ar roue a gomzas, o lavarout da dud fur Babilon: Piv bennak a lenno ar skrid-se hag a lavaro din e zisklêriadenn, a vo gwisket a dane, a zougo ur c'holier aour ouzh e c'houzoug, hag a vo an trede eus va rouantelezh.\n8 Neuze holl dud fur ar roue a zeuas, met ne c'helljont ket lenn ar skrid, na reiñ e zisklêriadenn d'ar roue.\n9 Ar roue Belshazar a voe trubuilhet-meurbet, e zremm a gemmas, e re vras a voe spouronet.\n10 Ar rouanez a zeuas e sal ar fest en abeg da gomzoù ar roue hag ar re vras. Ar rouanez a gomzas o lavarout: O roue, ra vevi da viken! Na vez ket trubuilhet gant da soñjoù, hag arabat da'z tremm bezañ kemmet.\n11 Bez' ez eus un den ez rouantelezh hag emañ spered an doueoù santel ennañ, hag en amzer da dad e voe kavet ennañ ur sklêrijenn, ur skiant hag ur furnez heñvel ouzh furnez an doueoù. Ar roue Nebukadnezar da dad, da dad o roue! en lakaas da vestr war an hudourien, ar steredourien, ar Galdeiz hag an divinourien,\n12 rak kavet e oa ennañ ur spered uhelañ, anaoudegezh ha skiant da zisklêriañ an huñvreoù, da ziskuliañ ar c'hevrinoù ha da ziskoulmañ an traoù diaes; Daniel eo, hag a oa anvet Beltshazar gant ar roue. Bremañ eta ra vo galvet Daniel, hag e roio an disklêriadenn.\n13 Neuze Daniel a voe degaset dirak ar roue. Ar roue a gomzas, o lavarout da Zaniel: Te eo an Daniel-se, a-douez harluidi Juda bet degaset gant ar roue va zad eus Juda?\n14 Klevet em eus diwarnout emañ spered an doueoù ennout, hag ez eus ennout ur sklêrijenn ur skiant hag ur furnez dreist muzul.\n15 Ha bremañ an dud fur hag ar steredourien a zo bet degaset dirazon evit lenn ar skrid-se ha reiñ din e zisklêriadenn, met ne c'helljont ket reiñ disklêriadenn ar gerioù.\n16 Klevet em eus diwarnout e c'hellez disklêriañ ha diskoulmañ traoù diaes. Bremañ ma c'hellez lenn ar skrid-se ha reiñ din e zisklêriadenn, e vi gwisket a dane, e tougi ur c'holier aour ouzh da c'houzoug, hag e vi an trede eus ar rouantelezh.\n17 Neuze Daniel a respontas, o lavarout dirak ar roue: Ra chomo da brofoù ganit, ha ro da zonezonoù da unan all, koulskoude e lennin ar skrid d'ar roue hag e roin dezhañ e zisklêriadenn.\n18 O roue, roet en doa an Doue Uhel-Meurbet da Nebukadnezar da dad ar rouantelezh, ar veurdez, ar c'hloar hag an enor.\n19 En abeg d'ar veurdez en doa roet dezhañ, an holl bobloù, broadoù ha yezhoù a grene dirazañ hag a zouje anezhañ. Lakaat a rae d'ar marv ar re a felle dezhañ, hag e leze ar vuhez gant ar re a felle dezhañ. Uhelaat a rae ar re a felle dezhañ, hag ec'h izelae ar re a felle dezhañ.\n20 Met e galon en em uhelaas hag e spered en em galetaas gant lorc'h, hag e voe diskaret diwar e dron roueel ha diwisket eus e c'hloar.\n21 Kaset e voe kuit a-douez mibien an dud, e galon a zeuas da vezañ heñvel ouzh hini al loened, e chomlec'h a voe gant an ezen gouez, geot a vo roet dezhañ da zebriñ evel d'an ejened, glebiet e voe e gorf gant glizh an neñv, betek ma anavezas e ren an Doue Uhel-Meurbet war rouantelezh an dud, hag e ro anezhi d'an hini a fell dezhañ.\n22 Ha te Belshazar e vab, ne'c'h eus ket izelaet da galon, petra bennak ma ouies an holl draoù-se.\n23 Met en em uhelaet out a-enep Aotrou an neñvoù hag eo bet degaset dirazout listri ti Doue, evet hoc'h eus gwin enno, te, da re vras, da wragez ha da serc'hed. Meulet ec'h eus an doueoù aour, arc'hant, arem, houarn, koad ha mein, na welont ket, na glevont ket ha n'anavezont ket, ha ne'c'h eus ket roet gloar d'an Doue emañ en e zorn da c'hwezh ha da holl hentoù.\n24 Neuze eo bet kaset eus e berzh al lod dorn-se hag ar skrid a zo bet merket.\n25 Setu amañ ar skrid a zo bet merket: MENE MENE TEKEL UFARSIN (= muzuliet, muzuliet, pouezet, daouhanteret).\n26 Ha setu amañ disklêriadenn ar gerioù: MENE: Doue en deus muzuliet da rouantelezh ha lakaet termen dezhi.\n27 TEKEL: pouezet out bet er valañs ha kavet skañv.\n28 PEREZ: da rouantelezh a zo bet rannet ha roet d'ar Veded ha d'ar Bersed.\n29 Neuze war urzh Belshazar e voe gwisket Daniel a dane ha lakaet ur c'holier aour ouzh e c'houzoug, hag e voe embannet e vefe an trede eus ar rouantelezh.\n30 D'an noz-se, Belshazar roue ar Galdeiz a voe lazhet.\n31 Dariuz ar Med a gemeras ar rouantelezh, d'an oad a zaou vloaz ha tri-ugent.\n1 Plijout a reas da Zariuz lakaat war ar rouantelezh kant ugent satrap, a zlee bezañ en holl rouantelezh,\n2 ha dreisto tri ministr, Daniel a oa unan anezho, evit ma rentfe kont dezho ar satraped-se, ha na vefe ar roue diaezet en degouezh ebet.\n3 Daniel a voe a-us d'ar vinistred all ha d'ar satraped, dre ma oa ennañ ur spered dreist muzul. Hag ar roue a soñje sevel anezhañ war ar rouantelezh holl.\n4 Neuze ar vinistred hag ar satraped a glaskas an tu dereat da damall Daniel diwar-benn aferioù ar rouantelezh. Met ne c'hellent kavout tu ebet na fazi ebet, rak feal e oa. Ha ne veze kavet ennañ na mank na fazi.\n5 Ar re-se a lavaras: Ne gavimp netra a-enep an Daniel-se, nemet hag e kakfemp un dra bennak a-enep dezhañ e Lezenn e Zoue.\n6 Neuze ar vinistred hag ar satraped a vodadas etrezek ar roue hag a gomzas evel-se: Roue Dariuz , ra vevi da viken!\n7 Holl vinistred da rouantelezh, ar brefeded, ar satraped, ar guzulierien hag ar c'houarnourien a zo ali ma vefe roet un urzh roueel hag un difenn strizh, penaos kement hini a raio ur bedenn da un doue pe un den bennak, e-pad tregont devezh, nemet ouzhit o roue, a vo taolet e foz al leoned.\n8 Bremañ, o roue, gra an difenn ha sin ar skrid, evit na vo kemmet netra ennañ hervez lezenn ar Veded hag ar Bersed a zo didorrus.\n9 Neuze e sinas ar roue Dariuz ar skrid hag an difenn.\n10 Pa ouezas Daniel e oa sinet ar skrid, ez eas d'e di. E brenestroù a oa digor en e gambr etrezek Jeruzalem, hag e taouline teir gwech bemdez, hag e pede hag e veule e Zoue, evel m'en deveze graet diagent.\n11 Neuze an dud-se a vodadas hag a gavas Daniel o pediñ hag oc'h ober goulennoù digant e Zoue.\n12 Hag e tostajont ouzh ar roue hag e lavarjont diwar-benn an difenn roueel: Hag-eñ ne'c'h eus ket sinet un difenn penaos kement hini a raio ur bedenn da un doue pe un den bennak, e-pad tregont devezh, nemet ouzhit o roue, a vefe taolet e foz al leoned? Ar roue a respontas o lavarout: An dra-se a zo gwir, hervez lezenn ar Veded hag ar Bersed a zo didorrus.\n13 Neuze e respontjont, o lavarout d'ar roue: Daniel, unan a-douez mibien harluet Juda, ne ra van ebet ouzhit, o roue, nag ouzh an difenn ac'h eus sinet, met e bedenn a ra teir gwech bemdez.\n14 Ar roue en doe un displijadur bras o klevout kement-se. Hag e lakaas en e galon dieubiñ Daniel, ha betek ar c'huzh-heol e klaskas e saveteiñ.\n15 Met an dud-se a vodadas etrezek ar roue hag a lavaras: O roue! Te a oar ez eo e lezenn ar Veded hag ar Bersed na c'hell ket bezañ kemmet pep difenn pe urzh kavet mat gant ar roue.\n16 Neuze ar roue a c'hourc'hemennas degas Daniel hag e deurel e foz al leoned. Ar roue a gomzas, o lavarout da Zaniel: Ra zieubo ac'hanout an Doue a servijez hep paouez.\n17 Hag e voe degaset ur maen a voe lakaet war digor ar foz, hag ar roue a siellas anezhañ gant e walenn ha gant gwalenn e re vras, evit na vefe kemmet netra e-keñver Daniel.\n18 Ar roue a yeas d'e balez, hag e tremenas an noz o yunañ. Ne voe abeg a joausted ebet en e gichen, ha ne c'hellas ket kousket.\n19 Ar roue a savas da c'houloù-deiz, da darzh-an-deiz, hag ez eas gant hast bras da foz al leoned.\n20 Hag evel ma tostae ouzh ar foz, e c'halvas Daniel gant ur vouezh trist. Ar roue a gomzas, o lavarout da Zaniel: Daniel, servijer an Doue bev, da Zoue a servijez hep paouez, ha gellet en deus da zieubiñ eus al leoned?\n21 Daniel a lavaras d'ar roue: O roue, ra vevi da viken!\n22 Va Doue en deus kaset e ael, en deus serret genoù al leoned, ha n'o deus graet poan ebet din, rak on bet kavet didamall dirazañ. Ha dirazout ivez, o roue, ne'm eus graet droug ebet.\n23 Neuze ar roue a voe leuniet a levenez, hag e c'hourc'hemennas ma vefe tennet Daniel eus ar foz. Daniel a voe eta tennet er-maez eus ar foz, ha ne voe kavet gouli ebet warnañ, rak kredet en doa en e Zoue.\n24 War urzh ar roue, an dud o doa tamallet Daniel a voe degaset ha taolet e foz al leoned, int, o mibien hag o gwragez. A-raok m'o doa stoket ouzh foñs ar foz, al leoned a grogas enno hag a vruzunas o holl eskern.\n25 Neuze ar roue Dariuz a skrivas d'an holl bobloù, broadoù ha yezhoù, a oa o chom war an douar holl: Ra vo kresket ar peoc'h ganeoc'h!\n26 Eus va ferzh ez eo roet an urzh-mañ: E-barzh va holl rouantelezh, ra vo doujañs ha spont e-keñver Doue Daniel, rak an Doue bev eo, hag e chom da virviken, hag e rouantelezh ne vo ket distrujet, hag e ren a bado betek an diwezh.\n27 Saveteiñ ha dieubiñ a ra, ober a ra sinoù ha burzhudoù en neñvoù ha war an douar, dieubet en deus Daniel eus galloud al leoned.\n28 Daniel a reas berzh dindan ren Dariuz ha dindan ren Kiruz ar Pers.\n1 D'ar c'hentañ vloaz eus Belshazar roue Babilon, Daniel en doe un huñvre ha gweledigezhioù en e benn war e wele. Goude e skrivas an huñvre, hag e lavaras an traoù pouezusañ.\n2 Daniel a gomzas o lavarout: Me a selle em gweledigezh e-pad an noz, ha setu pevar avel an neñvoù a savas gant nerzh war ar mor bras.\n3 Ha pevar loen bras a bignas eus ar mor, an eil disheñvel diouzh egile.\n4 An hini kentañ a oa evel ul leon hag en doa divaskell un erer. Sellout a ris betek ma voe tennet e zivaskell digantañ, ha ma voe savet al loen diwar an douar ha lakaet war e dreid evel un den, hag ur galon den a voe roet dezhañ.\n5 Ha setu ul loen all, an eil, heñvel ouzh un arzh, hag en em zalc'he war ur c'hostez. Teir c'hostezenn en doa en e c'henoù etre e zent, hag e veze lavaret dezhañ: Sav, debr kalz a gig.\n6 Goude-se e sellis, ha setu unan all heñvel ouzh ul loupard hag en doa pevar askell labous war e gein. Pevar fenn en doa al loen-se, hag ar vestroniezh a voe roet dezhañ.\n7 Goude-se e sellis em gweledigezhioù noz, ha setu ur pevare loen, euzhus, spontus ha kreñv-meurbet. Dent bras en houarn en doa, debriñ a rae, hag e vruzune hag e vac'he gant e dreid ar pezh a vane. Disheñvel e oa diouzh an holl loened a oa bet diagent, ha dek korn en doa.\n8 Eveshaat a ris ouzh ar c'herniel, ha setu ur c'horn bihan all a zeue eus o c'hreiz, ha tri eus ar c'herniel kentañ a voe diframmet dirazañ. Ha setu er c'horn-se e oa lagadoù evel lagadoù den, hag ur genoù a lavare traoù lorc'hus.\n9 Hag e sellis betek ma voe lakaet tronioù ha ma azezas Henaour an deizioù. E zilhad a oa gwenn evel an erc'h, ha blev e benn evel gloan glan. E dron a oa evel flammoù-tan, hag e rodoù evel un tan grizias.\n10 Ur stêr a dan a zeue hag en em skuilhe dirazañ. Mil miliad a servije anezhañ ha dekmil dekmiliad en em zalc'he dirazañ. Ar varn a voe diazezet hag al levrioù a voe digoret.\n11 Sellout a ris neuze en abeg da vouezh ar gerioù lorc'hus a lavare ar c'horn, hag e sellis betek ma voe lazhet al loen ha distrujet e gorf, taolet d'ar flammoù o teviñ.\n12 Diwar-benn al loened all, e voe lamet diganto o mestroniezh, met roet e voe un hirnez a vuhez dezho evit ur c'houlzad hag ur maread.\n13 Sellout a ris em gweledigezhioù noz, ha setu ma teue gant goabrennoù an neñvoù unan bennak heñvel ouzh Mab an den, a yeas da gavout Henaour an deizioù, hag e voe tostaet outañ.\n14 Hag e voe roet dezhañ ar vestroniezh, ar c'hloar hag ar ren, hag an holl bobloù, broadoù ha yezhoù a servijas anezhañ. E vestroniezh a zo ur vestroniezh peurbadus na dremeno ket, hag e rouantelezh ne vo ket distrujet.\n15 Va spered din-me, Daniel, a voe trubuilhet em diabarzh, ha gweledigezhioù va fenn a spontas ac'hanon.\n16 Tostaat a ris ouzh unan eus ar re a oa eno, hag e c'houlennis digantañ ar wirionez war an holl draoù-se. Hag e komzas ouzhin, hag e roas din an disklêriadenn anezho.\n17 Ar pevar loen bras-se a zo pevar roue a savo eus an douar,\n18 met sent an Uhel-Meurbet a resevo ar rouantelezh, hag ar rouantelezh a vo dezho da virviken.\n19 Neuze e c'hoantais anavezout ar wirionez diwar-benn ar pevare loen, a oa disheñvel diouzh an holl re all hag euzhus-meurbet, a oa e zent en houarn hag e ivinoù en arem, a zebre, a vruzune hag a vac'he gant e dreid ar pezh a vane,\n20 ha diwar-benn an dek korn a oa war e benn, ha diwar-benn an hini all a zeue eus o c'hreiz, hag a oa diframmet dirazañ tri all, hag en doa lagadoù hag ur genoù a lavare traoù lorc'hus, hag a seblante brasoc'h eget e genseurted.\n21 Sellout a ris e rae ar c'horn-se brezel ouzh ar sent hag e trec'he anezho,\n22 betek ma teuas Henaour an deizioù, ha ma voe roet ar varn da sent an Uhel-Meurbet, ha ma teuas an amzer evit ar sent da berc'hennañ ar rouantelezh.\n23 Hag e lavaras din: Ar pevare loen a zo ur bedervet rouantelezh war an douar, a vo disheñvel diouzh an holl rouantelezhioù, hag e tebro an douar holl, hag e voustro hag e vruzuno anezhañ.\n24 An dek korn a zo dek roue a savo eus ar rouantelezh-se, hag unan all a savo war o lerc'h, a vo disheñvel diouzh ar re gentañ, hag a izelaio tri roue.\n25 Hag e lavaro gerioù a-enep an Uhel-Meurbet, hag e heskino sent an Uhel-Meurbet, hag e vo e-sell da cheñch an amzerioù hag al lezenn. Ar sent a vo lakaet etre e zaouarn e-pad un amzer hag amzerioù hag un hanter-amzer.\n26 Met dont a raio ar varn, hag e vo lamet digantañ e vestroniezh, evit e zistrujañ hag e lakaat da vervel betek an diwezh.\n27 Hag ar rouantelezh, ar vestroniezh, braster ar rouantelezhioù a zo dindan an neñvoù a vo roet da bobl sent an Uhel-Meurbet. E rouantelezh a vo ur rouantelezh peurbadus, hag an holl c'halloudoù a servijo anezhañ hag a sento outañ.\n28 Amañ ec'h echu an dra-se. Evidon-me, Daniel, va soñjoù a spontas ac'hanon kalz, va dremm a gemmas, met em eus miret an dra-se em c'halon.\n1 D'an trede bloaz eus ar roue Belshazar, me, Daniel, em boe ur weledigezh, goude an hini am boa bet diagent.\n2 Sellout a ris er weledigezh, ha setu e welis e oan e Suza, penn-kêr proviñs Elam. Sellout a ris er weledigezh, hag e oan tost da stêr Ulai.\n3 Hag e savis va daoulagad hag e sellis, ha setu un tourz en em zalc'he dirak ar stêr, ha daou gorn en doa, kerniel uhel, met unan a oa uheloc'h eget egile, hag an uhelañ a oa savet da ziwezhañ.\n4 Hag e welis an tourz o skeiñ war ar c'huzh-heol, war an hanternoz ha war ar c'hreisteiz, ha loen ebet ne c'helle derc'hel dirazañ, ha ne oa den da zieubiñ eus e zorn. Ober a rae ar pezh a felle dezhañ, hag e teuas da vezañ bras.\n5 Evel ma sellis pizh, setu ur bouc'h a zeue eus ar c'huzh-heol o redek war an douar holl hep stekiñ an douar. Ar bouc'h-se en doa ur c'horn heverk etre e zaoulagad.\n6 Dont a reas betek an tourz en doa daou gorn hag am boa gwelet oc'h en em zerc'hel dirak ar stêr, hag e redas a-enep dezhañ gant fulor e nerzh.\n7 Hag e welis anezhañ o tapout an tourz; hag o kounnariñ en e enep, e vountas an tourz hag e torras e zaou gorn dezhañ. An tourz n'en doa nerzh ebet evit herzel outañ. E deurel a reas d'an douar hag en mac'has, ha ne oa den da zieubiñ an tourz eus e zorn.\n8 Hag ar bouc'h a greskas kalz-meurbet, met pa voe galloudek, e gorn bras a voe torret. En e lec'h e savas pevar all heverk, etrezek pevar avel an neñvoù.\n9 Hag eus unan anezho e teuas ur c'horn bihan a greskas kalz etrezek ar c'hreisteiz, etrezek ar sav-heol, hag etrezek ar c'hloar.\n10 Hag e kreskas betek arme an neñvoù, hag e lakaas da gouezhañ d'an douar un darn eus an arme hag eus ar stered, hag o mac'has.\n11 Ha zoken e savas betek penn-bras an arme, hag e lamas digantañ an aberzh hollbad, hag e tiskaras chomlec'h e santual.\n12 Hag un arme a voe deroet gant an aberzh hollbad en abeg d'an disentidigezh, hag e taolas ar wirionez d'an douar. Ober a reas kement-se hag e reas berzh.\n13 Hag e klevis ur sant o komz, hag ur sant all a lavaras d'an hini a gomze: Betek pegeit e pado ar weledigezh diwar an aberzh hollbad hag an disentidigezh glac'harus, a laka ar santual hag an arme da vezañ mac'het?\n14 Hag e lavaras din: Betek daou vil tri c'hant abardaez ha mintin, ha goude ar santual a vo glanaet.\n15 E-pad ma sellen me, Daniel, ar weledigezh, ha ma klasken he disklêriadenn, setu en em zalc'has dirazon evel neuz un den.\n16 Hag e klevis mouezh un den- a-greiz an Ulai o krial hag o lavarout: Gabriel, ro da gompren ar weledigezh dezhañ.\n17 Neuze e teuas tost d'al lec'h ma oan, ha pa voe deuet e voen spontet hag e kouezhis war va dremm. Hag e lavaras din: Kompren, mab an den, rak ar weledigezh a zo evit amzer an diwezh.\n18 Evel ma komze ouzhin e chomis sabatuet war va dremm d'an douar. Hag e stokas ouzhin hag e reas din en em zerc'hel em sav el lec'h ma oan.\n19 Hag e lavaras: Setu, emaon o vont da reiñ da c'houzout dit ar pezh a c'hoarvezo en diwezh eus ar vrouez, rak ez eus un amzer merket evit an diwezh.\n20 An tourz ac'h eus gwelet hag en doa daou gorn eo rouaned ar Veded hag ar Bersed.\n21 Ar bouc'h blevek eo roue Javan, hag ar c'horn bras etre e zaoulagad eo ar roue kentañ.\n22 O vezañ torret, ar pevar a zo deuet en e lec'h eo pevar roue a savo eus ar vroad-se, met n'o devo ket kement a nerzh.\n23 En amzer diwezhañ eus o ren, pa vo sevenet niver ar bec'herien, e savo ur roue kalet e zremm hag ampart en touell.\n24 E c'halloud a gresko, met ne vo ket dre e c'halloud dezhañ e-unan. Hag e tistrujo dreistmuzul, hag e raio berzh, hag e kaso da benn, hag e tistrujo ar c'halloudeien ha pobl ar sent.\n25 Dre e ijin e lakaio an touellerezh da ren en e zorn. Lorc'h en devo en e galon, ha dre ar peoc'h e tistrujo kalz. En em sevel a raio a-enep Priñs ar briñsed, met bruzunet e vo hep sikour dorn ebet.\n26 Gwirion eo gweledigezh an abardaezioù hag ar mintinoù a zo bet lavaret. Mir kuzh ar weledigezh-mañ, rak komz a ra diwar-benn un amzer bell.\n27 Ha me, Daniel, a voe dinerzh ha klañv deizioù-pad, ha goude e savis hag e ris war-dro aferioù ar roue. Souezhet e oan gant ar weledigezh, met den n'anavezas anezhi.\n1 D'ar c'hentañ vloaz eus Dariuz mab Asueruz eus gouenn ar Veded, deuet da vezañ roue war rouantelezh ar Galdeiz,\n2 er c'hentañ vloaz eus e ren, me, Daniel, a gomprenas dre al levrioù penaos niver ar bloavezhioù en doa an AOTROU komzet diwarno dre ar profed Jeremia, evit kas da benn glac’haroù Jeruzalem, a oa dek vloaz ha tri-ugent.\n3 Hag e trois va dremm etrezek an Aotrou Doue, evit kinnig goulennoù ha pedennoù dezhañ gant yun, sac'h ha ludu.\n4 Hag e pedis an AOTROU va Doue, hag e ris va c'hofez o lavarout: A! Aotrou Doue bras ha spontus, a vir an emglev hag an drugarez e-keñver ar re a gar ac'hanout hag a vir da c'hourc'hemennoù,\n5 pec'het hon eus, graet hon eus an direizhder, bet omp drouk ha disent, distroet hon eus diwar da c'hourc'hemennoù ha da varnedigezhioù,\n6 n'hon eus ket selaouet da servijerien ar brofeded, o deus komzet ez anv d'hor rouaned, d'hor pennoù, d'hon tadoù ha da holl bobl ar vro.\n7 Dit-te, Aotrou, eo ar reizhder, ha deomp-ni eo ar vezh war hon dremm, evel hiziv da dud Juda, d'annezidi Jeruzalem ha da holl Israel, d'ar re a zo tost ha d'ar re a zo pell, en holl vroioù ma ec'h eus o c'haset e-barzh, en abeg d'ar gwalloù o deus graet ez keñver.\n8 Aotrou, deomp eo ar vezh war hon dremm, d'hor rouaned, d'hor pennoù ha d'hon tadoù, rak pec'het hon eus a-enep dit.\n9 D'an Aotrou hon Doue eo an drugarez hag ar pardon, rak ni a zo en em savet a-enep dezhañ.\n10 N'hon eus ket selaouet mouezh an AOTROU hon Doue evit kerzhout hervez e lezennoù, en doa lakaet dirazomp dre e servijerien ar brofeded.\n11 Israel holl en deus torret da lezenn, hag en em zistroet evit chom hep klevout da vouezh. Neuze ar vallozh hag al le a zo skrivet e lezenn Moizez, servijer Doue, a zo kouezhet warnomp, rak hon eus pec'het a-enep dezhañ.\n12 Sevenet en deus ar c'homzoù en doa lavaret a-enep deomp hag a-enep hor barnerien o deus hor barnet, lakaet en deus da zont warnomp ur boan vras, rak dindan an neñvoù ne oa ket c'hoarvezet evel m'eo c'hoarvezet e Jeruzalem.\n13 An holl boan-se a zo deuet warnomp hervez ar pezh a zo skrivet e lezenn Voizez, ha n'hon eus ket pedet an AOTROU hon Doue, evit hon distreiñ diouzh hon direizhder hag hon lakaat evezhiek ouzh da wirionez.\n14 Hag an AOTROU a zo bet evezhiek gant ar boan en deus lakaet da zont warnomp, rak an AOTROU hon Doue a zo reizh en e holl oberennoù en deus graet, ha n'hon eus ket sentet ouzh e vouezh.\n15 Ha bremañ, Aotrou hon Doue, te hag ac'h eus tennet da bobl eus bro Ejipt gant un dorn kreñv, hag ac'h eus graet dit un anv evel ma emañ hiziv, pec'het hon eus, graet hon eus an droug.\n16 Aotrou, hervez da reizhder, distro da gounnar ha da fulor diouzh kêr Jeruzalem, da venez santel, rak en abeg d'hor pec'hedoù ha da zireizhder hon tadoù, ez eo Jeruzalem ha da bobl un dismegañs d'an holl re a zo en-dro deomp.\n17 Bremañ, o hon Doue, selaou ouzh pedenn da servijer hag ouzh e c'houlennoù! Abalamour da garantez an Aotrou, laka da zremm da lugerniñ war da santual glac'haret.\n18 Va Doue, ro da skouarn ha selaou, digor da zaoulagad ha sell ouzh hor glac'har hag ouzh ar gêr ma'z eo galvet da anv warni. Rak n'eo ket abalamour d'hor reizhder e kinnigomp hor goulennoù dirak da zremm, met abalamour da'z trugarezioù bras.\n19 AOTROU, selaou! AOTROU, pardon! AOTROU, bez evezhiek ha gra! Abalamour dit da-unan, va Doue, na zale ket, rak da anv a zo galvet war da gêr ha war da bobl.\n20 Evel ma komzen, ma peden, ma'c'h anzaven va fec'hedoù ha pec'hedoù va fobl Israel, ma kinnigen va goulennoù dirak an AOTROU va Doue, evit menez santel va Doue,\n21 evel ma komzen c'hoazh eta em fedenn, e teuas an den-se, Gabriel, am boa gwelet en ur weledigezh diagent, hag e tostaas en un nijadenn buan da'm c'havout, da goulz donezon an abardaez.\n22 Hag e kelennas ac'hanon, e komzas ouzhin hag e lavaras: Daniel, bremañ ez on deuet evit da lakaat fur ha skiantek.\n23 E deroù da bedennoù ur gomz a zo deuet er-maez, hag ez on deuet d'he disklêriañ dit, rak ez out ur c'haret-mat. Bez evezhiek ouzh ar gomz ha kompren ar weledigezh.\n24 Dek sizhunvezh ha tri-ugent a zo divizet war da bobl ha war da gêr santel evit terriñ an disentidigezh, evit lakaat termen d'ar pec'hedoù, evit ober dic'haou evit an direizhder, evit degas ar reizhder peurbadus, evit siellañ ar weledigezh hag ar brofediezh, evit oleviñ Sant ar sent.\n25 Anavez eta ha kompren: Adalek ermaeziadenn ar gomz o kemenn distreiñ hag adsevel Jeruzalem, betek ar Mesiaz (= an Olevad = ar C'hrist), ar Priñs, e vo seizh sizhun ha div sizhun ha tri-ugent. Ar straedoù hag ar c'hleuzioù a vo adsavet, met en un amzer fall.\n26 Goude an div sizhun ha tri-ugent, ar Mesiaz a vo lamet, met ne vo ket evitañ e-unan. Distrujet e vo kêr hag ar santual gant pobl ur mestr a zeuio, hag he diwezh a c'hoarvezo gant ul liñvadenn; ar glac'haroù a zo merket betek dibenn ar brezel.\n27 Startaat a raio un emglev gant meur a hini e-pad ur sizhunvezh, ha da hanter ar sizhun e raio paouez an aberzh hag an donezon, ha war askell an euzhusted e teuio ar glac'harer, betek ma teuio an diskar a zo bet divizet da gouezhañ war ar glac'haret.\n1 D'an trede bloaz eus Kiruz roue Persia, ur gomz a voe diskuliet da Zaniel, a oa anvet Beltshazar. Ar gomz-se a zo gwirion, kemenn a ra ur stourm bras. Hag e komprenas ar gomz, hag ec'h intentas ar weledigezh.\n2 En amzer-se, me, Daniel, a voe e kañv e-pad teir sizhunvezh.\n3 Ne zebris meuz saourus ebet, na kig na gwin n'eas da'm genoù, n'en em olevis ket, ken na voe tremenet an teir sizhunvezh.\n4 D'ar pevare deiz warn-ugent eus ar miz kentañ, e oan war ribl ar stêr vras Hiddekel,\n5 hag e savis va daoulagad hag e sellis, ha setu un den gwisket gant lin, e zivgroazell gourizet gant aour Ufaz.\n6 E gorf a oa evel a grizolit, e zremm a lugerne evel ul luc'hedenn, e zaoulagad a oa evel lampoù-tan, e zivrec'h hag e dreid a oa o skediñ evel liv arem lufret, mouezh e gomzoù a oa evel mouezh un engroez.\n7 Me, Daniel va-unan, a welas ar weledigezh, hag an dud a oa ganin ne weljont ket ar weledigezh, met ur spont bras a gouezhas warno hag e tec'hjont da guzh.\n8 Neuze e chomis va-unan hag e welis ar weledigezh vras-se, ha ne chomas ennon nerzh ebet. Liv va dremm a cheñchas hag e teuas da vezañ morlivet, ha ne'm boe ken a nerzh.\n9 Hag e klevis mouezh e gomzoù, ha pa em boe o c'hlevet e kouezhis war va dremm o kousket, va dremm d'an douar.\n10 Ha setu un dorn a stokas ouzhin hag a reas din en em lakaat war va daoulin ha war balvoù va dorn.\n11 Hag e lavaras din: Daniel, den karet-mat, kompren ar c'homzoù a lavaran dit ha chom ez sav, rak bremañ ez on bet kaset da'z kavout. P'en doe lavaret ar c'homzoù-se din, en em zalc'his em sav en ur grenañ.\n12 Hag e lavaras din: Na'z pez ket aon, Daniel, rak adalek an deiz ma ec'h eus kemeret a galon da gompren ha da nec'hiñ dirak da Zoue, da gomzoù a zo bet selaouet, hag en abeg da'z komzoù ez on deuet.\n13 Met penn rouantelezh Persia en deus stourmet ouzhin e-pad un deiz warn-ugent. Ha setu, Mikael, unan eus ar pennoù-bras, a zo deuet da'm sikour, hag ez on chomet eno e-kichen rouaned Persia.\n14 Dont a ran bremañ evit reiñ dit da anavezout ar pezh a c'hoarvezo gant da bobl en deizioù diwezhañ, rak ez a ar weledigezh betek an deizioù-se.\n15 E-pad ma lavare ar c'homzoù-se din, e talc'hen va dremm troet d'an douar hag e chomen mut.\n16 Ha setu, unan bennak heñvel ouzh mibien an den a stokas ouzh va muzelloù. Neuze e tigoris va genoù hag e komzis, o lavarout d'an hini en em zalc'he dirazon: Va aotrou, gant ar weledigezh, an enkrez a zo kroget ennon, ne'm eus ken a nerzh.\n17 Penaos e c'hellfe servijer va aotrou komz gant va aotrou, bremañ n'eus ken ennon nerzh ebet, ha ne chom anal ebet ganin?\n18 Neuze an hini en doa neuz un den a stokas ouzhin a-nevez hag am c'hreñvaas.\n19 Hag e lavaras din: Na'z pez ket aon, den karet-mat, ra vo ar peoc'h ganit! Kalon! Kalon! Evel ma komze ouzhin e voen kreñvaet hag e lavaris: Ra gomzo va aotrou, rak va c'hreñvaet ec'h eus.\n20 Hag e lavaras: Ha gouzout a rez perak ez on deuet betek ennout? Ha bremañ e tistroan da stourm ouzh penn Persia. Hag ez in kuit, ha setu penn Javan a zeuio.\n21 Koulskoude disklêriañ a rin dit ar pezh a zo skrivet e skritur ar wirionez. N'eus den hag en em zalc'hfe ganin en traoù-se, nemet Mikael ho penn.\n1 D'ar c'hentañ vloaz eus Dariuz ar Med, me en em zalc'he en e gichen, evit e sikour hag e greñvaat.\n2 Bremañ e tisklêrin dit ar wirionez: Setu, e vo c’hoazh tri roue e Persia, hag ar pevare a berc'henno muioc'h a binvidigezhioù eget an holl reoù all. Ha pa vo deuet da vezañ galloudek gant e binvidigezhioù, hemañ a atizo an holl dud a-enep rouantelezh Javan.\n3 Met sevel a raio ur roue nerzhus a reno gant ur galloud bras hag a raio ar pezh a fello dezhañ.\n4 Ha pa vo savet, e vo bruzunet e rouantelezh, a vo rannet etrezek pevar avel an neñvoù. Ne vo ket roet d'e lignez, nag hervez e c'halloud m'en devo renet gantañ, rak e rouantelezh a vo drailhet ha roet da reoù all e-lec'h d'ar re-se.\n5 Roue ar c'hreisteiz a vo kreñv, met unan eus e bennoù a zeuio da vezañ nerzhusoc'h egetañ hag a reno; e vestroniezh a vo ur vestroniezh vras.\n6 A-benn un nebeud bloavezhioù ec'h unanint, ha merc’h roue ar c'hreisteiz a zeuio da gavout roue an hanternoz evit ober ar feur. Met hi ne viro ket nerzh ur vrec'h, na zalc'ho ket, nag he brec'h hec'h-unan. Droukroet e vint, hi, ar re o devo he degaset, he bugel, hag an hini en devo he harpet en amzerioù-se.\n7 Met ur bount eus he gwrizioù a savo en e lec'h. Dont a raio gant un arme, hag e yelo e kreñvlec'hioù roue an hanternoz d'oberiañ a-enep dezho, hag e vo galloudek.\n8 Hag e tougo zoken d'an Ejipt o doueoù dalc'het gant o skeudennoù teuzet hag o listri prizius arc'hant hag aour. Goude en em zalc'ho e-pad bloavezhioù pell diouzh roue an hanternoz.\n9 Hennezh a gerzho a-enep rouantelezh ar c'hreisteiz, hag e tistroio d'e vro.\n10 Met e vibien a savo hag a zastumo ur maread bras a soudarded. Unan a yelo a-raok hag en em stlabezo evel ur froud o tremen hag o tont adarre, hag e tougo ar brezel betek e greñvlec’h.\n11 Roue ar c'hreisteiz, droug ennañ, a yelo er-maez hag a stourmo a-enep roue an hanternoz. Sevel a raio ur maread bras, hag ar maread a vo lakaet etre e zaouarn.\n12 Goude bezañ trec'het ar maread, e galon a c'hwezo. Lakaat a raio milieroù da gouezhañ, met ne vo ket kreñvaet a gement-se.\n13 Roue an hanternoz a zistroio hag a zastumo ur maread brasoc'h eget an hini kentañ, hag a-benn bloavezhioù, a-dra-sur ec'h addeuio gant un arme vras hag aveadurioù bras.\n14 En amzer-se kalz en em savo a-enep roue ar c'hreisteiz, ha tud taer eus da bobl en em savo da gas da benn ar weledigezh, hag e kouezhint.\n15 Roue an hanternoz a zeuio, hag a savo tosennoù, hag a dapo kêrioù kreñv. Divrec'h ar c'hreisteiz ne c’hellint ket herzel, nag e bobl a-zibab, rak n'o devo ket an nerzh da herzel.\n16 An hini a vo deuet a-enep dezhañ a raio evel m'en devo c'hoant, ha ne vo den da zerc'hel dirazañ. Hag ec'h ehano e bro ar c'hloar, o tistrujañ dre e zorn.\n17 Hag e tinodo en e benn dont gant nerzh e holl rouantelezh hag ober peoc'h gant roue ar c'hreisteiz. Hag e roio dezhañ e verc'h evit e goll. Met kement-se ne droio ket war an tu a-vat, ha ne vo ket dezhañ.\n18 Goude e troio e zremm etrezek an inizi, hag e tapo meur a hini, met ur penn a dorro e zismegañs hag a lakaio e zismegañs da gouezhañ warnañ.\n19 Goude e troio e zremm etrezek kreñvlec’hioù e vro, hag e vrañsello, e kouezho, ha ne vo ket kavet ken.\n20 En e lec'h e savo unan all a gaso un tailhanter da lec'h ar c'hloar eus ar rouantelezh. A-benn nebeud deizioù e vo bruzunet, ha ne vo na dre gounnar na dre vrezel.\n21 En e lec'h e savo un den disprizet, ha na vo ket roet enor ar roue dezhañ. Dont a raio peoc'hiek hag e kemero ar rouantelezh dre douelloù.\n22 Nerzhoù al liñvadenn a vo beuzet a-zirazañ, hag e vint bruzunet, kenkoulz ha penn un emglev.\n23 Met goude an emglev graet gantañ, e raio gant touellerezh, hag e pigno, hag e vo kreñv gant nebeut a dud.\n24 Dont a raio peoc'hiek war zouaroù druz ar proviñs, hag e raio ar pezh n'o deus ket graet e dadoù, na tadoù e dadoù. An diwisk, ar preizh hag ar madoù a skigno en o zouez, hag ec'h ijino divizoù a-enep ar c’hreñvlec’hioù, ha kement-se e-pad un amzer.\n25 Goude e tihuno e nerzh hag e galon a-enep roue ar c'hreisteiz gant un arme vras. Roue ar c'hreisteiz a yelo d'ar brezel gant un arme vras ha kreñv-meurbet, met ne zalc'ho ket, dre ma vo savet iriennoù en e enep.\n26 Ar re a zebr meuzioù e daol en bruzuno, e arme a vo beuzet, ha kalz a dud a gouezho gloazet d'ar marv.\n27 An daou roue o devo o c'halonoù o klask ober an droug, hag ouzh un hevelep taol e komzint gant touell. Met kement-se a chomo berr, d'ar c'houlz merket e vo un diwezh.\n28 Distreiñ a raio d'e vro gant pinvidigezhioù bras, hag e galon a vo a-enep an emglev santel. Oberiañ a raio hag e tistroio d'e vro.\n29 D'ar c'houlz merket e tistroio a-nevez da zont a-enep ar c'hreisteiz, met ar wech-mañ ne vo ket evel ar wech kentañ.\n30 Listri Kitim a zeuio a-enep dezhañ, hag e vo digalonekaet, hag e tistroio, hag e fuloro a-enep an emglev santel. Oberiañ a raio hag e tistroio, hag en em glevo gant ar re a zilez an emglev santel.\n31 Nerzhioù deuet eus e berzh a saotro ar santual, ar c'hreñvlec'h, a raio paouez an aberzh hollbad, hag a lakaio da zont eno euzhusted ar glac'har.\n32 Hag e touello ar re a dorr an emglev en ur lubaniñ anezho. Met pobl ar re a anavez o Doue a vo kalonek hag a oberio.\n33 Ar re boellek e-touez ar bobl a gelenno meur a hini, met kouezhañ a raint dre ar c'hleze, dre ar flamm, dre an dalc'herezh ha dre ar preizherezh, e-pad deizioù.\n34 Pa gouezhint e vint skoazellet gant un nebeud sikour, met kalz a unano ganto dre bilpouzerezh.\n35 Hag e-touez ar re boellek, hiniennoù a gouezho evit ma vint amprouet, glanaet ha gwennaet, betek amzer an diwezh, rak ne zeuio nemet d'an amzer merket.\n36 Ar roue a raio ar pezh a fello dezhañ hag a lorc'henno hag en em uhelaio dreist pep doue. Hag e lavaro traoù souezhus a-enep Doue an doueoù, hag e raio berzh betek ma vo ar vrouez kaset da benn, rak ar pezh a zo divizet a c'hoarvezo.\n37 Ne zalc'ho ket kont eus doueoù e dadoù nag eus karantez ar maouezed, ne zalc'ho kont eus doue ebet, rak en em uhelaio dreist pep tra.\n38 Met ec'h enoro doue ar c'hreñvlec'hioù en o lec'h, un doue dianavezet gant e dadoù, a enoro gant aour, arc'hant, mein prizius ha traoù c'hoantus.\n39 Hag e labouro evel-se a-enep difennoù ar c'hreñvlec'hioù gant un doue estren, ha d'ar re a anavezo anezhañ, e kresko o gloar, o lakaio da ren war galz, hag e lodenno dezho ar vro da c'hopr.\n40 Ha da vare an diwezh, roue ar c'hreisteiz a stoko outañ, met roue an hanternoz a zeuio en e enep evel ur barr-avel gant kirri, marc'hegerien ha listri niverus. Dont a raio war an douaroù, en em stlabezo evel ur froud hag e tremeno.\n41 Dont a raio da vro ar c'hloar, ha kalz a gouezho. Met ar re-mañ a dec'ho diouzh e zorn: Edom, Moab ha re bennañ mibien Ammon.\n42 Astenn a raio e zorn war ar broioù, ha bro Ejipt ne dec'ho ket.\n43 Hag e vo mestr war an teñzorioù aour hag arc'hant, ha war holl draoù prizius an Ejipt. Al Libiz hag an Etiopiz a vo war e lerc'h.\n44 Met keleier eus ar sav-heol hag eus an hanternoz a zeuio d'e drubuilhañ, hag e yelo er-maez gant ur fulor bras evit distrujañ ha kas da get kalz.\n45 Hag e savo teltennoù e balez etre ar morioù, ouzh ar menez santel glorius. Koulskoude e teuio d'e ziwezh, ha den ne sikouro anezhañ.\n1 En amzer-se e savo Mikael ar penn bras, a zalc'h start evit mibien da bobl. Hag e vo un amzer a c'hlac'har, evel n'eus ket bet abaoe ma ez eus broadoù betek ar mare-se. En amzer-se, e tec'ho piv bennak eus da bobl a vo kavet skrivet el levr.\n2 Ha kalz eus ar re a zo o kousket e poultr an douar a zihuno, darn evit ar vuhez peurbadus, ha darn evit an dismegañs hag ar vezh peurbadus.\n3 A re a vo bet fur a lugerno evel splannder an ec'honder, hag ar re o devo degaset kalz d'ar reizhder a lugerno evel stered, dalc'hmat ha da viken.\n4 Ha te Daniel, mir kuzh ar c'homzoù-se, siell al levr betek amzer an diwezh. Kalz a redo amañ hag ahont, hag an anaoudegezh a gresko.\n5 Ha me Daniel a sellas, ha setu daou all en em zalc'he en o sav, unan en tu-mañ da ribl ar stêr, hag egile en tu all da ribl ar stêr.\n6 Unan anezho a lavaras d'an den gwisket gant lin a oa dreist doureier ar stêr: Pegoulz e vo echu ar burzhudoù-se?\n7 Hag e klevis an den gwisket gant lin a oa dreist doureier ar stêr; sevel a reas e zorn dehoù hag e zorn kleiz etrezek an neñvoù, hag e touas dre an Hini a vev da viken, e vo a-benn un amzer hag amzerioù hag un hanter-amzer; ha pa vo echuet da stlabezañ nerzh ar bobl santel, an holl draoù-se a vo kaset da benn.\n8 Hag e klevis met ne gomprenis ket. Neuze e lavaris: Va aotrou, petra a vo diwezh an traoù-se?\n9 Hag e lavaras: Kae, Daniel, rak ar c'homzoù-se a zo kuzhet ha siellet betek amzer an diwezh.\n10 Meur a hini a vo glanaet, gwennaet hag amprouet. Ar re zrouk a oberio gant drougiezh, ha den drouk ebet ne gompreno, met ar re fur a gompreno.\n11 Adalek an amzer ma paouezo an aberzh hollbad ha ma vo deuet euzhusted ar glac'har, e vo mil daou c'hant dek deiz ha pevar-ugent.\n12 Eürus an hini a c'hortozo hag a zeuio betek mil tri c'hant pemp deiz ha tregont.\n13 Met te, kae da'z tiwezh. Diskuizhañ a ri, hag e chomi ez sav evit da lod e dibenn da zeizioù.


Skolaj Diwan Kemper Jakez Riou - Blog Skolaj Diwan Jakez Riou eo hemañ. An darvoudoù bevet er skolaj pe en diavaez eus ar skolaj. Labourioù skolajidi, eskemmoù gant broioù all hag all...\nBeilhadeg "Zapping" gant ar re 4re\nAstennet war ur gourvezvank e oa Bleuenn (kasourez) o sellet ouzh ar skinwel. Ur skinwel ispisial-tre e oa! Buhezek-tre zoken ! A bep seurt chadennoù a zo bet gwelet ganti : TV Breizh (chadenn klasel gant keleier, heuliadoù, c'hoarioù,...\nPred Mari Glazou ha c'hoari da "yer, lern ha naered"\nPa oa ar re 6ved o rouzañ e Terrug-Treberon e oa an diabarzhidi 5vet, 4re ha 3de o pik-nikañ hag o c'hoari war an draezhenn en Enez-Tudi.\nDa bep lapous e gan, da bep pobl he yezh !\nHa n'eo ket echu ! Ne vo ket laosket netra da goll gant an deskadurezh dre soubidigezh, dizali e vefe ar ministr pe get ! Emgav warc'hoazh e Karaez da beder eur evit skoazelliñ ar stourm-mañ. Trugarez vras da dout an dud a-youl vat...\nPriziadenn mat/galleg 6ved\nBeaj ar re 6ved e Terrug ha Treberon\nEkstra beuz e oa e Terrug gant ar re 6ved ! Kanet hon eus er c'harr-boutin ha gweladennet eo bet sistrerezh Rozavern ha tañvaet zo bet chug-avaloù. An teuzar! Brav eston eo ar greizenn ha degemerus-tre an dud a labour eno. A-bep seurt...\nDIGORADUR DISKOUEZADEG « KRESKIÑ » GANT MANUELLA FLOURIOT\nLod eus hor skolajidi o doa kemeret perzh er raktres arzel « Kreskiñ » e-kerzh ar bloavezh-skol 2018/2019. Poltriji gwenn ha du hag enrolladennoù a oa bet graet gant Manuella Flouriot. Laouen omp d’ho kelaouiñ oc’h pedet gant ho pugel/pugale...\nMael De Calan er skolaj\nTremenet 'oa diriaou Mael De Calan er skolaj. Eskemmoù frouezhus zo bet. Setu amañ stag pennad an Télégramme. - télégramme.pdf\nBec'h dei gant ar beilhadegoù !\nDec'h da noz hon eus c'hoariet da "z.Divin Prim" e-kerzh beilhadeg ar re 3de ha 4re, pa oa digor an oaled evit ar re 5vet ha 6vet.


Penn-kil-ha-troad – Radio Naoned\nGeriaoueg keinek ar sizhun (dre urzh al lizherenneg pe dost) :\nKEIN / KEINOÙ\nKein : rann a-dreñv etre ar c’hilpenn hag ar revr. Bezañ a-dreñv unan bennak. Rann a-dreñv lodennoù all eus ar c’horf pe traoù (fri, armel, kador, savadur…)\nKil : lodenn a-dreñv ar c’horf. Implijet evit deskrivañ tu enep d’an tu a weler da gentañ pe da bouezusañ (dorn, falz, kontell, medalenn…).\nAr re am meule dirazon am difrege a-dreñv da gein (krennlavar) : ar re a gomz brav dirazoc’h a c’hall droukkomz diwar o fenn da c’houde\nA c’hwen e gein : bezañ gourvezet war e gein\nBezañ evel kein ha roched : en em glevout mat-tre gant unan bennak\nBezañ krommet e gein : bezañ daoubleget\nBezañ sec’h e gein : bezañ pizh\nBezañ war chouk unan bennak : atav oc’h evezhiañ unan bennak\nChouk : lodenn uhelañ ar c’hein\nChoukañ : sankañ, leuniañ un dra bennak betek re\nFlourañ kein unan bennak : bezañ jentil gant unan bennak evit kaout un dra bennak en eskemm\nKeinal : klemm\nKeinata, choukata : Kargañ un dra bennak war e gein\nKein Breizh pe Kein ar Vro : lesanvioù roet d’ar Menezioù-Are\nKein-dre-gein : mesk-ha-mesk\nKeinek : ur c’hein bras/ledan gantañ·i\nKein-gwiz : Gorrekaerioù a dorr tizh ur c’harr.\nKeinvan : klemm a ziskouez glac’har pe boan.\nKeinvor : lodenn eus ar mor zo ar pellañ eus an oad.\nKeinvro : lodenn eus ar vro zo ar pellañ eus ur gêr.\nKeinwisk : pezh dilhad pe baper a wisk ar sportourien ha sportourezed, un niverenn warnañ da skouer.\nLivenn-gein*, gwalenn-gein* : Ar regennad eskern bihan a-hed kein den pe loen.\nMell-kein : ar pezh a gaver el livenn-gein\nOber lamm-chouk-e-benn : ober ul lamm en a-raok o treiñ warnañ e-unan\nOber kein d’unan bennak : sikour un den o tougen anezhañ\nOber ar c’heinek : «kaout ur c’hein mat» e galleg flour\nPigosat war kein unan bennak : droukkomz diwar-benn unan bennak\nSachañ ar c’hravazh/ar c’harr war e gein : desachañ trubuilhoù\nSevel e gein : bezañ en ur stad gwelloc’h. Mont war wellaat.\nTerriñ keuneud war kein unan bennak : droukkomz diwar-benn unan bennak\nTreiñ kein da unan bennak : dilezel unan bennak


Kernewek kemmyn (LFE: [kɛr'nɛwɛk kɛm:ɪn], "kerneveureg kumun") eo anv doare implijetañ ar c'herneveureg a-vremañ adsavet.\nKrouet eo oa bet dreist-holl gant Ken George e 1986 dre diorren diazezoù ar c'hernowek unyes met levezonet-don gant mammennoù kerneveureg ar Grennamzer hag ivez gant ar brezhoneg ha nebeutoc'h gant ar c'hembraeg.\nImplijet e oa bet kerneveureg ar Grennamzer evel diazez en ur unvaniñ ar reizhskrivadur. Evit ar wezh kentañ e oa bet roet reolennoù sklaer e-keñver an doare ma ranke bezañ distaget ar yezh hervez an doare-skrivañ.\nDegemeret mat e oa bet gant an darn vrasañ eus ar gerneveuregerion daoust ha ma kendalc'has lod anezhe d'ober gant ar c'hernowek unyes.\nAn doare kerneveureg implijetañ eo deuet da vezañ gant ma ra gantañ ar muiañ a gerneveuregerion/ezed (betek 80% e 2000) kentoc'h evit gant unan eus ar sistemoù all hag e 1987 e oa bet degemeret gant Kesva an Taves Kernewek dre vouezhiadeg evel doare-yezh ofisiel an aozadur-se.\nPismiget kriz e vez avat gant an dud a ra gant doareoù kerneveurek all, dreist-holl ar C'hernewek Unys a-gent hag ar C'hernowek Unys Amendys ("kerneveureg unvan reizhet"). Hervez Nicholas Williams, krouer ar C'hernowek Unys Amendys, ez eus bet graet fazioù e-leizh gant Ken George en ur ijinañ fonologiezh diazez ar C'hernewek Kemmyn: re arc'haek, re strizh ha "re vrezhonek" eo hervezañ.\n"Dynnargh dhe Wikipedi yn Kernewek! Yma 1,228 a erthyglow y'n Wikipedi kernewek y'n termyn ma. Mar kewsydh neb rannyeth a Gernewek po mars esos ow tyski an yeth, ty a yll gweres! Y hyll'ta skrifa erthygel yn kever neppyth dhe les yn godhoniador, mes yma nebes profyansow a Gernow a-is. Nyns yw erthyglow gans kevrennow rudh skrifys na hwath, mes y hyllir hwath amendya, gwellhe hag ystynna erthyglow gans kevrennow ha dhedha py liw pynag."\nAdtapet diwar « https://br.wikipedia.org/w/index.php?title=Kernewek_Kemmyn&oldid=1870847 »\nKemmoù diwezhañ degaset d'ar bajenn-mañ d'an 13 Ebr 2020, da 23:07.


220 488 ann. (2019)\n4 376 ann./km²\nRoazhon (distaget ['rwa:zõn] peurliesañ) eo eil brasañ kêr Breizh goude Naoned, e kember ar Gwilen hag an Il e reter ar vro, e Breizh-Uhel. Ur rol melestradurel ha armerzhel pouezus he deus. Kêr-benn ha sez prefeti rannvro velestradurel Breizh eo, pennlec'h ha sez prefeti departamant Il-ha-Gwilen, sez ar Rannvro vilourel Kôrnog, Akademiezh Roazhon ha lez-varn galv Roazhon lec'hiet e savadur Breujoù Breizh. Lakaet eo da vezañ unan eus div gêr-benn Breizh gant Naoned. 216 815 annezad en deus ar gêr e 2017, 335 092 en tolpad kêrel, 447 429 en tolpad-kêr ha 727 357 en tolead kêr (e 2016).\nA-raok amzer an doare-skrivañ peurunvan e veze kavet meur a stumm skrivet : Roazon e Leon, Kerne ha Treger, dre vras, ha Roahon,, Roéhon, Roaon e Gwened.\nNac'het e voe an distaoliadeg roueel eus miz C'hwevrer 1676 ouzh 59 den eus Roazhon goude Emsavadeg ar Bonedoù ruz.\nGant al lezenn eus an 26 a viz C'hwevrer 1790 e voe lakaet Roazon da benn ur bann.\nFuzuilhet e voe pevar soudard bet ganet er gumun gant al lu gall.\n* 1 841 den a gollas o buhez abalamour d'ar brezel hervez monumant ar re varv, eleze 2,32% ag ar boblañs hervez an niveradeg bet graet e 1911.\nd'an 8 a viz Eost e kouezhas ur c'harr-nij Boston IIIA marilhet BZ 335 ha kodet OM-U eus ar 107th Squadron eus ar Royal Air Force (aerlu ar Rouantelezh-Unanet) er straed Amiral-Courbet e Roazhon goude bout stoket ouzh gwezennoù pupli; lazhet e voe e holl nijourion, beziet e voe pemp korf hag ur vrec'h e Bered ar Reter e Roazhon,; ar 107th Squadron a oa o tagañ skiberioù ar morlu alaman en hent an Oriant.\nD'ar 6 a viz Here 1943 e kouezhas un nijerez Junkers Ju 88 D-1 eus an aerlu alaman (Luftwaffe) gant pevar nijour en en he bourzh e "La Plaine de Baud" e Roazhon; lazhet e voe daou nijour, douaret e voent e Bered ar Reter e Roazhon a-raok bout beziet e Mont-de-Huisnes,.\nDieubet e voe Roazhon da 9 eur beure d'ar 4 a viz Eost 1944 gant tirlu SUA, ar "Combat Command A" o tont eus Baen dre hentoù Kastell-Briant ha Naoned hag an 8vet Rannlu Hobregonet o tont eus an norzh hag ar reter,.\nMojenn Maximus ha Konan MeriadegAozañ\nIstorourien Breizh hag all o deus kemeret Roazhon evit Redonum, anv ur gêr eus Galia roet gant Jafrez Menoe, kêr bet tapet gant Maximus (Magnus Clemens Maximus) ha Konan Meriadeg, goude o dilestradeg hag o trec'h war Himbaldus war an aodoù, d'an nevez-amzer 383. Ar Redonum se e vije bet tapet war un taol, d'an abardez.\nBrezel 1870-1871[http://www.memorialgenweb.org/memorial3/html/fr/resultcommune.php?idsource=135415 Monumant ar re varv - Memorial Genweb</ref>, 1896.\nBezioù ar C’hommonwealth e bered ar gumun: Rennes Eastern Communal CemeteryAozañ\n26 milour all eus ar C’hommonwealth a varvas pa gouezhas o c’harr-nij nepell eus Roazhon p’edo o vont eus Kaero d’ar Rouantelezh-Unanet e miz Here 1945: e Rennes Eastern Communal Cemetery ivez e voent beziet,. \nadalek dibenn ar XVvet kantved betek dibenn an XVIIIvet kantvedAozañ\nD'ar 24 a viz Genver 2008 e oa bet sinet ar garta Ya d'ar brezhoneg gant kuzul-kêr ar gumun. Roet e oa bet d'an deiz-se ivez al label Ya d'ar brezhoneg live 1. Al live 2 oa bet roet d'ar gumun.\nUr skol Diwan a zo eno abaoe 1978.\nE distro-skol 2021 e oa enskrivet er skol Diwan hag er c'hlasoù divyezhek 897 skoliad (3,8 % eus skolidi ar gumun evit a sell ouzh ar c'hentañ derez). https://www.brezhoneg.bzh/98-kelenn.htm\n1701 : Louis-René de Caradeuc de la Chalotais, den a lezenn ha prokulor, an emsaver kentañ.\nSoudarded vreizhat bet ganet er gumun fuzuilhet gant al lu gall e-pad ar Brezel-bed kentañAozañ\n1916: Pierre Marie François Mathurin Lagrée, ganet e Kesoue d'an 20 a viz Du 1896 hag o chom er Stadoù-Unanet, soudard e 1añ rujumant war-droad an trevadennoù, fuzuilhet d'an 21 a viz Eost 1916 e Roazhon gant al lu gall.\nAlexis-François-Jacques Anneix, penn-alvokad Roazhon; aet da Anaon e 1758 En glazur e steredenn heuliet gant teir groaz pavek, an holl en argant\nRaoul Bagatz; konestabl Roazhon e 1451 En argant e lammell en gul\nEn glazur e zaou c'kleze en argant, dornellek en aour, lammellet, heuliet ouzh kab gant ur greskenn en argant.\nFablet de la Motte \nEn gul e groaz en argant karget gant pemp brizhenn erminig en sabel, e gab en glazur karget gant teir steredenn en argant.\nsturienn : Ex voto publico\nPierre, tailhanter war ar vogajoù Roazhon e 1696\nEn glazur e femp bezantenn en aour\nJean Palasne, serjant-jeneral Roazhon e 1764. En glazur, e dreustell en argant karget gant tri houarn mulez en gul, hag heuliet gant teir delienn askol en aour\n↑ (fr) Les fusillés du Colombier\n↑ Aotrounez Blancpignon, Cervon, Longpré, la Coudre, e Sant-Meleg. François, sekretour ar Roue e 703; Ur senesal, maer, ha letanant-jeneral polis Roazhon e 1744\n↑ Aotrounez la Motte (?), eskopti Roazhon. Ur c'huzulier ouzh prezidial, maer, letanant-jeneral ar polis, ha kannad Roazhon ouzh ar Stadoù e 1780\nAdtapet diwar « https://br.wikipedia.org/w/index.php?title=Roazhon&oldid=2000811 »\nKemm diwezhañ d'an 20 Mez 2022 da 12:11\nKemmoù diwezhañ degaset d'ar bajenn-mañ d'an 20 Mez 2022, da 12:11.


Buhez ar Zent. pages 777, 778, 779. Encyclopédie Marikavel.\npages 777, 778, 779\nNavet devez a viz Du\nDedi Iliz Hon Zalver\nAn durzunel, ar gwennili\nO deus eun nez da c'houdori,\nDa c'houdori o evnigou,\nGant aon na varvfent gant ar riou.\nEvelse, ar gristenien o deus ive, en pep parouz, eun ti hag a zo o zi, savet mac'h eo gant prof an holl, hiui ni paour kouls ha hini ar pinvidik; eun ti hag a zo ti o eneou a zigor dirake e zorojou dal ma teuont er bed; a zispak dirake bemde eun doubier hag a zoug ar pep gwellan a gaver en nenv ha war an douar; e kavont ennan ar yec'hed pa vezont klanv, hag ar vue pa vezonlt maro; a ouel war o c'horfou, pa vezont diskaret gant an ankou; a zastum o relegou, evel tensoriou presius, en skeud e vogeriou, hag a vir o hanoiou, gant evez, eus an eil kantved d'egile. An ti-ze eo an Iliz : ecclesia, al lec'h ma 'n em voder; ti Doue : domus Dei; telten Doue e-touez an dud : tabernaculum Dei cum hominibus; ti ar bobl; ennan Doue a vezo gant an dud hag a vezo o Doue : et ipse Deus cum eis erit eorum Deus; ti ar beden : domus orationis. Ennan eo e ped ar beleg evit pec'hejou ar bobl; ennan kement hini a c'houlenn an eve; kement hini a glask a gav; kement hini a sko a ve digoret d'ezan; ennan eman dor ar baradoz : porta cœli.\nAdalek ar penn kentan eus ar bed, zo bet savet ôteriou evit kinnig warneze sakrifisou d'an Otrou Doue, hag al lec'hiou ma vezent savet a veze sellet evel lec'hiou santel.\nPa roas Doue da anaout d'ar Judevien penôs e c'hoantae bezan enoret, e c'hourc'hemennas d'eze konsakri an ôteriou ha sevel eun templ en e enor. An dedi anezan a oe grêt gant lid bras, en amzer ar roue Salomon.\nEn amzeriou kentan an Iliz, ar gristenien a 'n em vode evit ober o relijion en ti unan aneze, en eur gampr hag a veze hanvet ar gambr-lid. Epad an tri c'hant vla kentan, ne oe savet iliz ebet, kouls lavaret, hag ar re a vije savet a vije binniget, gwir eo, mes ne veze ket grêt an dedi aneze, evel ma rêr breman, rak pa sonjed an nebeutan, e c'hallent bezan laeret gant ar baganed, devet ha diskaret.\nMes pa bignas Konstantin war an trôn, er bla 312, e roas dioustu ôtre d'ar gristenien da zevel ilizou evel ma karent, en kement korn a oa en e rouantelez, hag e reas, zoken, sevel meur a hini e-unan. Eur palez an evoa en Rom : palez Latran. Rei a reas anezan d'ar pab Silvestr, hag en e gichen e reas sevel eun iliz kaer en enor d'Hon Zalver (1). An iliz-ze eo kentan hini a oe grêt an dedi anezi. Konsakret a oe gant sant Silvestr, hag ar pabed, a-c'houde, o deus he c'hemeret evit o iliz-veur. Aba1amour da ze, he deus ar renk uhelan e-touez holl ilizou ar bed, ha dougen a ra bepred war he zâl ar c'homzou-man : «Me eo mamm ha mestrez an holl ilizou a zo war an douar, ken en Rom, ken er-mêz eus a Rom.»\n(1) An iliz-ze a zoug breman an hano a iliz Sant-Yan-Latran. Savet eo bet a neve ha konsakret gant Beneat XIII, an 28 a viz ebrel 1726. Leon XIII an eus laket he c'hempenn a-zoare, er bla 1884.\nAn doujans a dleer d'an ilizou\nAn iliz a zo eul lec'h santel. Eun devez, Jezuz a bignas da Jeruzalem. Kaout a reas en Templ tud o werzan ejenned, denved ha koulmed evit ar zakrifisou, ha trokerien mone azezet ouz o zôliou. Goude bezan grêt eur skourje gant kerden, e kasas an holl er-mêz eus an Templ, an ejenned hag an denved ive, e stlapas mone au drokerien d'an douar, hag e tiskaras o zôliou. Ha d'ar varc'hadourien koulmed e lavaras : « Kaset an dra-ze ac'han, ha na ret ket eus ti ma Zad eun ti a gonvers.»\nAn Templ a oa eul lec'h santel; ennan e oa Arc'h an Emgleo, Tôlennou al Lezenn ha Gwialen Aaron; mes petra eo an Templ koulskoude, en kichen hon ilizou ? Miret a vije ennan skeudennou Doue; en hon ilizou, er re baouran kouls hag er re binvidikan, e virer Doue e-unan war an ôter.\nDoue a lavaras gwechall da Voyzez tennan e votou, arôk tostât ouz ar voden entanet 'lec'h ma oa 'n em ziskouezet d'ezan. Ni, pac'h eomp en eun iliz, ma n'eo ket red d'imp diwiskan hon botou, diwiskomp, da vihanan, hon tokou; kemeromp dour binniget da netât hon ene, ha stouomp gant doujanz en harz Oter ar Zakramant, meulet ra vezo, en eur lavaret a greiz kalon peden ar publikan : « Otrou, ho ped true ouzin, rak eur pec'her on.»\nIlizou an douar a dle sevel hon spered trezek iliz an nenv, an iliz-ze hag a zaver, a-dreuz ar c'hantvejou, gant milierou ha milierou mein beo hag a lufro da virviken, evel eur rouanez, en enor d'an Dreinded Santel.\nPep-hini ac'hanomp a renk bezan eur men a yelo d'ober an iliz-ze, ha seul uheloc'h e vefomp laket enni ma vefomp bet kizellet kaeroc'h, war an douar-man, gant kizel ar boan.


Journal de Renaud Camus, mardi 1er juillet 2014\ncréée le mercredi 2 juillet 2014, 18 h 24\nmodifiée le jeudi 3 juillet 2014, 12 h 32Mardi 1er juillet 2014, minuit dix. Nous sommes allés à East Coker, il y a quelques années. C’est l’envie de Burnt Norton ~~~~ ~~~ ~~~~~~~~ ~~ ~~~~~~~~ — ~~~~ ~~~~ ~~~~~~~ ~~~ ~~~~ ~~~~~~~ ~~~~~~~~~~~ ~~~~~ des noms de ~~~~~~, ~~~~~ ~~~~ ~~~~~~, ~~~ ~~~~~~ ~~~~~~, ~~~’~~~ ~~~~~ ~~~~~~~~ ~~~~~~~~~ ~~~~~~ ~~~~ ~~~~~~ ~~~ ~~~~ ~~~~~~ ~~~~ ~~~~~ ~~~~ ~~~~~ beaux :\n~~~ ~~~~~ ~~~~~ ~~~~~ dessein\nDéranger la poussière sur ~~~~ ~~~~~~ ~~~ ~~~~~~~~~ ~~~ rose\nJe ~~~ sais.\nHabitent ~~~ ~~~~~~~. ~~~~ suivrons-nous ?\nC’est ~~~ ~~~ ~~~~~~~ ~~~~~~~~~~~ ~~~~ ~~~~~ ~~~~~ ~~~~~~ ~~~~~~~~~ ~~~ ~~~~~~~~~~ ~~~~. ~~~ ne sais pas ~~~ ~~~ ~~~ ~~~~~~~ ~~~~~~~~~~ ~~~~~~~~’~~~~, ~~~~~ ~~~ ~~~~ ~~~~~ ~~~~~ ~~~~~ ~~~ ~~~~~~~~ — ~~~~~~-~~~ ~~’~~ ~~~~~ ~~~~~~~~~~ ~~~~~~ ~~~ ~~~~, ~~’~~~~ ~~~~~ ~~~~ ~~’~~ ~~~~~~ sur les chemins.\nL’original ~~~~~~ ~~~ ~~~~~~, ~~’~~~~~~~ — ~~’~~~~-~~-~~~~~ ~~~~~ ~~~~~~ ~~ ~~~~~~~, ~~. 1965 :\nBut ~~~ ~~~~~ purpose\nDisturbing ~~~~ ~~~~~ ~~~ ~~ ~~~~~ ~~~ rose-leaves\nI ~~~ ~~~~ know.\nInhabit ~~~~ ~~~~~~~. ~~~~~~ ~~~ follow?\nMême ~~~ ~~~~~~~~ ~~’~~~ ~~~~~~~~~ ~~ dire Oh, ~~~~ ~~~ ~~~~~ purpose…, je ne ~~~~~ ~~~~~~~~~ — ~~~~~ ~~~~~~ ~~~~~ ~~~ ~~~~ ~~~~~~~~~~ ~~~~~~~~ ~~~ ~~~~~~~~~ ~~~~~~~~~~ : ~~~~~ ~~~’~~~ ~~~ ~~~~~ le oh est ~~~~~~~~~~~~ ~~~ ~~~~ ~~~~~~~~~~. ~~’~~~~~~~~~, ~~~~~~~ ~~~~~ Puyaubert.\nPourquoi ~~~~~~~-~~~~~ ~~~~~~ d’abord à East ~~~~~~, ~~~~~~ ~~~~ ~~~ ~~~~~~~~ ~~~~~~ ~~~~ ~~~~ ~~~~~~~~~~ ~~~ deuxième des Quatre Quatuors — ~~~ ~~~~~~~~ ~~~~~~ “~~~~~~ ~~~~~~~”, ~~’~~~~~~~~~ ~~~~~ ~~~~~~~~~~ ~~~~ ~~~~~~ ~~~~~~~ ? ~~’~~~~ ~~~ ~~~~~~~, et l’impossibilité d’écrire ~~~~~~~ ~~~~ ~~~~~~~ ~~~ ~~~~~~~~, ~~~~ ~~~~ ~~~~~~~ ~~~~~~ ~~ ~~~~~~~ ~~~~~~ ~~~~~~~~~ ~~ ~~~~ ~~~~~~~~ ~~~~~~, ~~~ ~~ ~~~~~~~~~~~ ~~~ ~~~~~~~~ ~~~’~~~ sait.\nEast ~~~~~~, ~~~~~ ~~~ Somerset, était sans ~~~~~~ ~~~~~~~~~~ ~~~~ ~~~~~~ ~~~~~~, ~~~ ~~~~~ ~~~~~ — ~~ ~~~ ~~~~~~ ~~~~~~ ~~~~ ~~~~ ~~~~~~~~ ~~’~~~~~~ ~~ ~~~~~~~~~ ; ~~’~~~~ ~~~ ~~~ ~~~’~~~~~~~~ ~~~~~~~ ~~~~~ ~~’~~~~~~~~~ ~~~~ ancêtres, au XVIIe ~~~~~~~. ~~~~~~ ~~~~~~~ ~~~~ ~~~~~~~~~ ~~~~~ ~~~ ~~~~~, ~~~~~ ~~’~~~~~~~~~~~~, ~~~ ~~~~~ ~~~~~~ ~~~~~ ~~~~~~~~~~ ~~’~~~~~~. ~~~~~~~, ~~~~~ son Redeeming Time, ~~~~ ~~~~~~~~~~~~~~~~ ~~~~~~~ ; ~~~~~~~ ~~~~~ ~~~~~ ~~~~~~~~~, et impitoyablement efficace, ~~~~ ~~~ désir :\n« Burnt ~~~~~~~’~~ ~~~~~~~~~ ~~~~~~, ~~~~~~ ~~~ ~~~~ ~~~~~~~~~~~~ ~~~~~~~~, ~~~~~ ~~~~~~~~~ ~~~ ~~~~ ~~~~~ ~~~ ~~~~ ~~~~~~~~~~, ~~~~~~~ ~~~~~~ ~~~~~~~~~ ~~~ ~~~~~~~, ~~~~~~~~~~~~ ~~~~ ~~~~~ of Evesham and ~~~~ ~~~~~~~~ ~~~~ ~~~~~~ ~~~~~~. ~~~~ ~~~~~~~ ~~~~ ~~~~~~~~ ~~~~ ~~~~~ ~~~~ ~~~~~ road [voilà ~~~ ~~~~ ~~’~~~~~~~~~, ~~~~~ ~~~ ~~~ ~~~~~~ ~~’~~~~ ~~~~ ~~~~~ ~~~~~~~~~, hélas…], a ~~~~~ and a quarter ~~~~~~ ~~~ ~~~~~~~~~ ~~~~~~~~, ~~~~~~~. ~~~~ ~~~~~~ ~~~~~~, ~~~~~~ ~~~~ ~~~~~ ~~ ~~~~~ ~~~~ ~~~~~, ~~~~ ~~~~~~ ~~~~~~ Norton [Norton-le-Brûlé] because ~~~ ~~~~ ~~~~~~ ~~~ ~~~~ ~~~~~ ~~~ ~~ house that has ~~~~~~~ ~~~ ~~~~ ~~~~~~~ ~~~ ~~~~ ~~~~~~~~~~~ ~~~~~~~~. ~~~~ ~~~~~~ ~~~~~~~ ~~~~~~~ ~~~ ~~~~~~~~~~~ ~~~ ~~~~ ~~~ ~~ ~~~~~ ~~~~~~~~ ~~~~~ ~~~~~ ~~~~~ ~~~~~ ~~ ~~~~~~~ ~~~~~ and leads beyond ~~ ~~~~~~~~~~’~~ ~~~~~~. ~~~~~~~~~~ ~~~~~~~~ ~~~~~ ~~~~, ~~~~ ~~~~~~ ~~~ ~~~~~~~~~~~ ~~~~~~~~~~~. ~~~~~~~~~~~ ~~~ ~~ ~~~~~~ ~~~~~, ~~ ~~~~~~ ~~~~~~~ ~~~~~~~ ~~~~~ ~~~ ~~~~ ~~~~~ ~~~ ~~~~ house. A gate ~~~~~~ ~~~ ~~ ~~~~~-~~~~~~~~~ ~~~~~~~~ ~~~~~~~~ ~~~ ~~~~~~~~ ~~~~ ~~~ ~~~~~~. ~~~~ ~~~~~ ~~~ ~~~~~~ ~~~~~~ ~~~~~~~~ ~~~ ~~~~ ~~~~~~ ~~~~~~ ~~~ ~~~~ ~~~~~~~. ~~~ ~~~~ ~~~~~ are two empty ~~~~~~ : ~~~~ ~~~~~~~ ~~~~ ~~~~~~~~~~~~ ; ~~~~ ~~~~~~ ~~~~~~~~ ~~~~ ~~~~~~~~~~~~~. ~~~~~ ~~ ~~~~~~ ~~~ ~~~~ ~~~~~~, ~~~~ ~~~~ ~~~~~ ~~~~~ ~~~~ ~~~~~~~~~~ ~~~~ ~~~~~~~~ ~~~~~~~~ of Evesham. »\nCe qui ~~~~~ ~~~ ~~~~~~~ ~~’~~~~~~ ~~~~~~~~~~~~~, ~~’~~~~ ~~’~~~~~~~~~~~~ ~~~~~~~~~~ ~~~ ~~~~~ ~~~~~~~~. ~~ ~~~~~ ~~~~~~~ ~~’~~~~~ ~~~ ~~~~~ abstraite prend corps, ~~~~~~~~ ~~~ ~~~~~~, ~~~ ~~~~~~ ~~~ ~~~~~, ~~~~~ fois trois marches ~~~ ~~~~~ ~~’~~~~ ~~~~~~~~~ ~~~~~~~~~~~. ~~~ ~~~~ ~~~~ ~~~~~~ ~~~~~ ~~~ ~~~ ~~’~~~~~ ~~’~~~~~~~~~~~~~, ~~~~~ ~~~~~~~~, ~~~~~~~ ~~~~~~ ~~~ ~~~~~~~~~ ~~~ ~~’~~~~~~~~~~. ~~’~~~~~ ~~~~~~~ ~~~ ~~~~~~~~~~ ~~~ tout autre enveloppe ~~~~~~~~~~, ~~~ ~~~~~ ~~~~~~ ~~~~~~~~. ~~~~~ ~~~~~ ~~’~~~~ ~~~~~~~~ ~~~~ ~~~ ~~~~~~~~~~~-~~~, ~~~~ ~~~~~~~ ~~~ ~~~~~ ~~~~ ~~~ ~~~~~~~~~~, ~~~~ ~~~ ~~~~~~~ ~~~~~~~~~~~~, ~~~~ ~~’~~ ~~~~~ ~~~~ l’air de comprendre ~~~ ~~~~ ~~~~ ~~~~~~~. ~~~~~ ~~~~~~~~ ~~~ ~~~~~~~~~ ~~~~~ ~~~~~~ ~~~~~~~~~~~~~ ~~~~~~~~, ~~~ ~~~~~~, ~~~’~~~ ~~~~~~ ~~~~~ ~~ ~~~~~ ~~~~~~~~~~ ~~ ~~~~ ~~~~~~~ ~~~ ~~~ ~~~ ~~~~ appréhende pas dans ~~~ ~~~~~~~ ~~~~~~~~~~ ~~~~~~~ ~~~ ~~~~~~ ~~~~ ~~~~ ~~ ~~~~~~~, ~~~ ~~~ ~~~ ~~’~~ ~~~~~~ ~~~~ ~~~~~~ ~~~ ~~~~ ~~~~~~~~~~~ ~~~~~~~~~~~~, ~~~ ~~~~~ ~~~~~~~~~~~~ ~~~~~~~~~~~, ~~~~~~ ~~~~~~~~~~~, si ce n’est anglo-catholique, ~~~~~~ ~~~~ ~~~ ~~~~~~~~~~~~ ~~~~~~ ~~~~-~~~~~, ~~~ ~~~~~ ~~~~ ~~~~~~~ ~~~ ~~~~~~ ~~~ ~~’~~~~~~~~~ ~~~~ Quatuors, ~~~~~~~~~~. ~~~~~~~~~ ~~’~~~ ~~~~~~~~~~ ~~ ~~~~~~~~~~, ~~~~-~~~ ~~~~~~~~~~~~, ~~~~ ~~~~~~~~~~~~~ ~~~~~~ séculière. Ainsi le ~~~~~~ ~~~ “~~~~~~ ~~~~~~~” ~~~~~-~~~ ~~~~~ ~~~ (~~~ ~~’~~~~ ~~~~~ ~~~ ~~~~) ~~~~~~ ~~~~ ~~~~~~~~~~ ~~~~~~~~~~~ ~~~~ ~~’~~~~~~ ~~~ ~~~~~~~ (~~~ ~~~ ~~~ ~~~~~~~) ; ~~~ ~~~~~~ ~~~~~~~ (le lieu — ~~~ ~~~~~ ~~~~~~~~~~~ ~~ ~~~~~~ !) ~~~~~~~~ ~~~~~~ ~~~ ~~~~~ ~~~ ~~~~~ ~~~~ ~~~~~~, ~~~ ~~~~~ ~~~ ~~~ ~~~~~~~~~~ ~~~ ~~~~ ~~~~~~~~ l’éternité :\nTime ~~~~~~~~ ~~~~ ~~~~~ past\n~~~~ both present in ~~~~~ future\n~~~~ ~~~~~ ~~~~~~~ ~~~~~~~~~~ ~~~ ~~~~~ past.\n~~~ ~~~~ ~~~~~ ~~~ ~~~~~~~~~~ present\n~~~~ ~~~~~ ~~~ unredeemable.\n~~~~~ ~~~~~~ ~~~~~ ~~~~~ ~~~ ~~~ abstraction\n~~~~~~~~~~ a perpetual possibility\n~~~~~ ~~~ ~~ ~~~~~~ ~~~ speculation.\n~~~~~ ~~~~~~ ~~~~~ ~~~~~ ~~~~ ~~~~~ ~~~~ been\n~~~~~~ ~~~ ~~~~ ~~~~, ~~~~~~ ~~~ ~~~~~~~ present.\n~~~~~~~~~~ ~~~~~ ~~~ ~~~~ Memory\nDown the passage ~~~~~~ ~~~ ~~~~ ~~~~ take\n~~~~~~~~ ~~~~ ~~~~~ ~~~ ~~~~~~ opened\n~~~~~ ~~~~ ~~~~~-~~~~~~~. ~~~ ~~~~~~ echo\n~~~~~, ~~~ ~~~~~ mind.\n[~~~] But ~~~ ~~~~~ purpose\n~~~~~~~~~~~ ~~~~ dust… etc.\nAu ~~~~~ ~~’~~~~ des meilleures “traductions”, ~~~~~ ~~~~~~~~~~~ ~~~ ~~~~~~ ~~~ ~~~~~~~~~~ ~~~~~~ ~~~~~~~~~~~ (~~~~~~~ ~~~~…), ~~~~ ~~~~~~ ~~~ ~~~~~~~, ~~~~~~ souvent :\nCe ~~’~~~~ ~~~~ ~~~~~~ ~~~ mourir\nEt d’aimer ~~~~~ ~~~ choses :\n~~~ ~~~~~ ~~~~~~ ~~~ ~~~~ ~~~~~~~ roses,\n~~~~ ~~~~~~~ ~~~~~~ ~~ mûrir\n~~~ ~~~~ ~~~~~~~ ~~~ fumée\n~~~~~~~ ~~~~~~ ~~~~~~ aimée\n~~~~~ ~~~ ~~~~~~~~ tarir…\nÔ ~~~~~~~, ~~~ ~~~~~ ~~~~ de France\n~~~~~~~ ~~~ ~~~~~~~~, ~~~~~~~ d’or\n~~’~~~~, ~~~~~~~~ ~~~~~ dort\nPas légers dans ~~~ corridor.\nUne ~~~~~~~~~~~ ~~~~~~~~~ ~~~ ~~~~~~ ~~~~~~~~~ ~~~~~ ~~~~ ~~~~~ ~~~~~~ ~~~~ ~~~~~~~~~~ — ~~~ ~~~~~ ~~~~~ ~~~~ ~~~~~~~ ~~~~~~~~’~~~~ ~~~’~~~~~ ~~~~ ~~~~~~~ ~~~~~ ~~’~~~~~~~ (~~~~~ ~~’~~~~~~~~, le vide, le ~~~~~~~~, ~~~ présence).\nComment ~~~~~~~ ~~~ ~~~~~~ ~~~~~~, ~~~~~ (~~~~ ~~~~~~~, ~~’~~~~~~) ? « ~~~ ~~~~~~~~~~~~~ ~~ ~~~~ ~~~~~~~~~ ~~~~~ ~~~~~~~ ~~~~~~~~~ ~~~ ~~~~~~~~~ ». ~~~ ~~~~~~~~~~ ~~ ~~~~ ~~~~~~~~~ ~~~~~ rendre possible de ~~’~~~ ~~~~ ~~~~~~.\nvoir l’entrée du mardi 1er juillet 2014 et ses 4 images dans Le Jour ni l’Heure